
l. 
Įžanga. 


Gerbiamieji kolegos, komilitonai, viešnios ir svečiai! 

Esame susirinkę į ketveriopą universiteto gyvenimo iškilmę: 
senojo rektoriaus palydėti, naujai išrinktojo sutikti, visos eilės 
mokslu apšarvuotų moterų ir vyrų paleisti iš universiteto į atsa- 
kingą visuomenės ir valstybės darbą ir mokslo šventyklos 
durų atidaryti naujai įaunimo bangai, veržiančiaisi į mokslo 
šviesą. 

Del pirmojo šios dienos mūsų uždavinio neiškenčiu ne- 
pareiškęs apgailestavimo, kad Lietuvos Steigiamojo Seimo duo- 
tasis universitetui statutas neleidžia prašyti senojo rektoriaus dar 
bent metus palaikyti savo rankose universiteto vairą. Aš nu- 
manau, kad padaryčiau gerbiamajam prof. Būčiui nemalonumo, 
įei imčiau jį čia viešai girti. O jei ir nebijočiau jam nusidėti, 


„vis tiek nerasčiau tinkamų žodžių, kad galėčiau pasakyti, su 


kokiu uolumu, pasišventimu ir taktu prof. P. Būčys ėjo rek- 
toriaus pareigas. 


Norėčiau pasižadėti rektoriaudamas sekti prof. Būčio pa- 
vyzdžiu, tik bijausi daryti neišpildomą pažadą, nes perdaug gerai 
nusimanau, kad tokiam pažadui ištesėti reikėtų ne mano nusima- 
nymo, ne mano prityrimo ir, pagaliau, ne mano įėgų. Bus iš 
manęs gana, įei sugebėsiu įmanomai atlikti einamuosius univer- 
siteto smulkius: reikalus. Juk ne kitokį, kaip tik smulkų, darbą 
esu per visą savo amžių dirbęs, ir savo profesinei specialybei 
esu pasirinkęs visai mažutį organą. Lygiai ir šios dienos mano 
inauguracijos pranešimas bus taip pat apie vieną mažutį ir pras- 


tutį daiktelį, būtent apie akinius, ir tiktai apie jų istoriją. 


* * 
* 


Akiniai turi neapsakomai didelės reikšmės žmonijai, įos kul- 
tūringajai daliai. Nė vienas apšviestas žmogus negali nugyventi 


savo amžiaus, neturėjęs reikalo naudotis akiniais. 


Vieniems akiniai yra reikalingi, kad toli žiūrėdami ryškiau 
matytų, kitiems — senatvės susilaukus, kad galėtų artumoj smul- 
kius daiktus (pavyzdžiui, raštą) įžiūrėti, vėl kitiems akiniai reika- 
lingi ir tolumui ir artumui. Akiniai yra padarę žymiai darbin- 


gesnį mūsų svarbiausiąjį jaučiamąjį organą, mūsų akis. Jie, 

galima sakyti, yra žymiai pailginę mūsų akių amžių, įgalinę 
daugumą žmonių tęsti proto darbą po penkių dešimtų metų 
amžiaus. Tuo būdu akiniai turi daug nuopelnų visos mūsų 
dienų kultūros augime. Jie jau yra toks priprastas kasdieninis 
dalykas, kad šiandien mums būtų sunku beįsivaizduoti tie laikai, 
kada akinių neturėta, jų nežinota. O tie laikai, palyginti, dar 
visai netolimi. 

Oftalmologijoje yra buvęs ne vienas svarbus išradimas, ku- 


rio- autorių ir datą mes tiksliai žinome. Mes žinome, pavyzdžiui, i 


Daviel'io kataraktų operacijos išradimą (1745), mes žinome 
Helmholtz'o oftalmoskopo išradimą (1851). Bet oftalmolo- 
gijos istorijoje nėra užtiksuoti akinių išradimo nei metai, nei as- 
muo, net nei vieta. 

I. 


Meno anachronizmas. Archeologinės Ende Seno- 
vės žinojimas apie stiklų padidinamąjį veikimą. 


Jei galėtume pasitikėti tapytojais kaipo liudininkais, turėtume 
pripažinti, kad akiniai jau žiloje senovėje buvo vartojami. Vaikš- 
čiodami po paveikslų galerėjas, rasime vieną kitą seno žmo- 
gaus atvaizdą su akiniais. 15 — 17-jo amžių tapytojams akiniai 
buvo mėgstama priemonė paženklinti žmogaus mokytumui, jo 
pasinėrimui į minčių gelmes. Neretai rasime akinius skulptūrose, 


"graviūrose ir paveiksluose, atvaizduojančiuose biblinius laikus. 


Istoriškai seniausias asmuo, atvaizduotas su akiniais, yra 
Maižiešius. Paskiauseka Pythagoras (gyveno VI amž. 
pr. Kr.) ir Virgilius (70 — 19 m. pr. Kr.). Labai buvo mėg- 


„„Stama piešti su akiniais apaštalai, bažnyčios tėvai ir šventieji. 
„Rodos, nėra to apaštalo, kuris nebūtų turėjęs akinių. Ypačiai 


dažnai atvaizduojamas su akiniais evangelistas Lukošius. 
Apskritai, krikščionių mokyme ir krikščionių legendų istorijoje 
su akiniais atvaizduojami tam tikri typai arba tam tikri asmens. 
Pavyzdžiui, Kristaus apipiaustymo scenoje darąs apipiaustymą 
vyriausias kunigas dažnai atvaizduojamas su akiniais. Dvylikos 
metų amžiaus Kristaus dispute bažnyčioje vienas smarkiausiai 
disputuojančių rabinų taip pat atvaizduojamas su akiniais. Kris- 
taus susitikimo scenoje su palaidūne moterim vienas dalyvių yra 
ne kartą atvaizduotas su akiniais. Ypačiai žinomas yra šitos 
scenos Cranach ' 0 paveikslas Mūncheno pinakotekoje. 

| Marijos mirties scenoje iš susirinkusių aplink mirštančią 
apaštalų visuomet vienas jų yra su akiniais, dažniausiai tas, ku- 
ris skaito mirštančiai maldas. Iš šventųjų dažniausiai atvaizduo- 


"jamas su akiniais šv. Jeronimas. XVI — XVII amžiuose 


jis net kurį laiką buvo laikomas optikų patronu — užtarytoju. 

v. Jeronimas buvo vienas svarbiųjų bažnyčios tėvų Jis gimė 
340 m. Dalmacijoje, mokėsi Romoje filosofijos, daug buvo kelia- 
ves, ilgai gyveno Palestinoje ir mirė 420 m. vienuolyne Betlejuje. 
Jo biografai nemini, kad jis būtų akiniais dėvėjęs. 

Nėra jokio abejojimo, kad anais laikais, kurių atsitikimai 
norima parodyti minėtuose paveiksluose, akiniai dar nebuvo ži- 
nomi ir nebuvo vartojami. Tokie paveikslai yra tikras meno 
anachronizmas. Juos piešė XV — XVII amžiuose daugiausia 
vokiečių ir niderlandų menininkai, kuriems rūpėjo, be abejojimo, 


Kristus ir palaidūnė moteris. (Iš Bourgeois'o.) 
L. S Cranach'o (1472—1553) paveikslas Mūncheno pinakotekoje. 

ne istoriškoji tikrybė. Senovės tikriesiems ar legendariniams 
įvykiams atvaizduoti jie ėmė savo laikų realius dalykus, prie ku- 
rių priklausė ir akiniai. Taigi šitie tapytojai mūsų reikalui negali 
būti patikimais liudininkais.!) 

Oftalmologas Fu kala tvirtina, kad akiniai buvę žinomi 
keletą šimtmečių prieš Kristų?), bet savo spėliojimo neparemia išro- 
dymais. Iš tikro, senovės žydų raštuose nieko nėra pasakyta, 
kas galėtų patvirtinti, kad žydai būtų žinoję akinius arba bent 
padidinamuosius stiklus. Jų nežinojo nei senovės graikai su ro- 
mėnais, nei dar ankstyvesnės kultūros aigiptiečiai, nors kultūros 
ir technikos istorijos aprašymuose randame priešingų tvirtinimų. 
Šitiems tvirtinimams pagrindo duoda keletas aplinkybių. 

Pirmiausia, yra manoma, kad senovės meno dirbinių esą 
tokių, kurių be padidinamųjų stiklų nebūtų buvę galima paga- 
minti, ypačiai gemmos iš brangiojo akmens su smulkučiais ar- 
tistiškais rėžiniais. Bent dabar panašius dalykus dirbant naudo- 
įamasi padidinamais stiklais. Arba galima būtų manyti, kad senovė- 
įe žmonių akys pajėgdavusios stipriau akkomoduoti(Gu1|strand) 
ir todel būdavę galima dirbamasis daiktas prisikišti arčiau prie 
akių. Bet tokiam manymui nėra įtikinamo .išrodymo, nėra įtiki- 
namo pagrindo, ir greičiau galima būtų pritarti Greetf'o nuo- 
monei, kad senovėje žemažiūrių žmonių būdavę gal ne mažiau, 
kaip dabar, ir kad žemažiūriai, pajėgdami arti prie akių prisikišę 
ryškiai matyti smulkučius daiktus, galėję pagaminti anuos seno- 
viškos dailės dirbinius be jokių padidinamų priemonių. 

Toliau, kai kuriose senoviškosios kultūros vietose yra rasta 
stiklinių išgaubtų (konveksinių; lęšių, kurie galėję būti vartojami pa- 
didinimui. Nolos“) iškasenose rastas plankonveksinio stiklo gabalas, 
4,5 cm. diametro, įsodintas aukso žiedan. Pompėjoje rastas pa- 
našus plankonveksinis stiklas 6,5 cm. diametro; jis yra Neapolio 


„ muzėjyje. Garsiojo fenikiečių Tyro miesto griuvėsiuose (300 m. 


pr. Kr.) buvo rastas bikonveksinis lešis iš kalnų kristalo (kris- 
talizuoto kvarco, putnago), padėtas Atėnų muzėjyje. Hirsch- 
berg as yra mates Kandijos muzėjyje (Kreto saloje) Knoso 
griuvėsiuose rastą kristalo gabalą maždaug 3500 metų senumo, 
plankonveksiškai nušlifuotą, gana gražiai padidinantį, bet žinovų 
pripažintą per sagą. Toks pat kristalo lęšis, druidų kilmės, yra 
Kembridžo muzėjyje. Panašūs lęšiai buvo rasti Ninivėjoje ir 
1653 m. Childerich'o kape (mirė 481 m.) Tournay'e, bet Pan- 
sier mano, kad šis lęsis buvęs tik gallų kunigo galybės 
ženklas.+) 

Greeff'as yra užėjęs viename Berlyno muzėjų (Vėlkermu- 
seum) tarp Trojos iškasenų iš 3-čiojo amžiaus pr. Kr. keletą 


I) Prausnitz. Das Augenglas in den Bildern der kirchlichen 
Kunst. — Studien zur deutschen Kunstgeschichte, H. 180. Strassburg. 1915. 
2 Fukala, Archiv fūr Augenheilkunde, 1899, t. 39, p. 61. 
, Nola — seniausias Kampanijos miestas (Italijoje). 
4) Pansier. Histoire des lunettes. Paris. 1901, p. 2. 

didesnių ir mažesnių plankonveksinių kristalo lešių, kurie su to- 
kia pat teise, kaip ir visi pirmiau minėtieji, galėtų būti pavadinti 
padidinamaisiais stiklais. Tik vienas jų (Nr. 6120) ties pačiu 
viduriu turi didelę apskritą skyle, ir jau todel tas lęšis negalėjo 
būti vartojamas padidinimui.  Muzėjo direktorius archeologas 
Schmidt'as mano, kad visi tie lešiai buvo įsodinti į bron- 
zinius rėmelius ir prisegti prie odos ar kito kO ir, gal būt, buvo 
diržo ar juostos papuošalu.?) | 

Gal būt, ir visi kiti minėtieji lešiai buvo vartojami ne padi- 
dinimui. Bent gausioje senovės graikų ir romėnų literatūroje 
niekur neminima apie padidinamuosius stiklus. Nebuvo žinoma, 
kad konveksiniais stiklais galima padėti senažiūriškumui (presby- 
opijai). Atbulai. Cicero, Cornelius Nepos, Sueto- 
nius nusiskundžia, kad senatvėje akys nusilpstančios ir nepasi- 
lieką nieko kito, kaip tik tenkintis vergų paskaitomiems.. Tad 
pakartodami Lessing' 0, medicnos istoriko Hirsčhberg'o, 
Greetfo ir kitų nuomonę, galime pasakyti, kad senovėje netu- 
rėta nei padidinamųjų stiklų, nei akinių, ir kad randamieji iška- 
„senose lešių pavidalo stikliukai arba kalnų kristalo gabaliukai | 
buvo vartojami ne padidinimui, bet veikiausia sagoms ir pažibo ms 

ir, apskritai, prabangos reikalams. 
| Graikai ir romėnai žinojo tik, kad stiklinis rutulys („Schus- - 
terkugel“), pripiltas vandens, padidina. Bet tą didinimą aiškino 
ne išgaubtos (konveksiškai lenktos) plokštumos, bet vandens 
veikimu. 

Filosofas Seneca“) rašo, kad smulkus neaiškus raštas 
pro vandens pripiltą stiklinį rutulį atrodo didesnis ir ryškesnis. 
Toliau jis sako, kad vaisiai, pamerkti vandenyje, atrodo puikesni 
ir kad visi daiktai, žiūrint pro vandenį, atrodo didesni“). Taip 
pat tik apie vandens padidinamąją galią sako Aulus Gellius 
(Il amž. po Kr.)š) ir tris šimtus metų vėliau Macrobius 
(V amž. po Kr.). Šitas fizikos reiškinys buvo ne vienų tik fi- 
losotų žinomas. Romos valgyklose jis buvo plačiai vartojamas, 
kad patiekalai atrodytų skanesni?). 


Užtat senovėje plačiau buvo žinomas šildomasis konveksi- 
nių lęšių veikimas saulės šviesoje. Aristofano!?) komedijoje 


. Greetfi. Die Eriindung der Augenglūser. Berlin. 1921,p. 25. 
*) Seneca gimė 4 m. pr. Kr., mirė 65 m. po Kr., buvo Nerono 
auklėtojas, paskiau jo patarėjas. 

7) „Litterae guamvis minutae et obscurae, per vitream pilam agua 
plenam majores clarioresgue cernuntur. Poma formosiora guam sint vi- 
dentur, si innatant vitro... Ouidguid videtur per humorem, longe amplius 
vero est“. Seneca, lib. I, cap. 5 et 7. 

Š),... Ut guae in agua Consp'ciuntur, majora ad oculos tiant“. --- 
Cit. iš Pansier, L. c., p. 4. 

9) „Videmus in doliolis vitreis agua plenis et ova globis majoribus, 
et jecuscula fibris tumidioribus et vulvas spiris ingentibus“. Macrobii 
Saturn., lib. 8, cap. 14, initio. — Cit. iš Pansier, L. c., p. 4, 

10 Aristofanas gimė apie 450, mirė apie 380 m. pr. Kr. 

„Debesiai“ gudrus kaimietis Strepsiadas, atvykęs pas Sokratą 
suktybės pasimokyti, mini, kad teismo raštvedžio parašytasis 
skundas galima panaikinti saulės spinduliais, praleidus juos pro 
kristalą. Mat anuomet teismo sprendimai būdavo rašomi vaško 
lentelėse, ir nedidelės šilumos pakakdavo raštui panaikinti. 
Plinius!) sako, kad vandens pripiltas stiklinis rutulys, pa- 
statytas prieš saulę, galįs uždegti drabužį!?). Jis žino, kad gydy- 
tojai mėgsta naudotis prideginimams kristalo rutuliais, laikomais 
prieš saulės spindulius, ir kad jų galima gauti pirktis vaistų san- 
krovose!š). Lactantius, vadinamasis „krikščionių Ciceronas“, 
pastebi, kad vandens: pilnas rutulys uždegąs, nors pats vanduo 
pasiliekąs visai šaltas. - 


1) Gaius Secundus Plinius (vyresnysis) gyveno uuo 23 iki 
79 m. po Kr., parašė garsią enciklopediją „Historia naturalis“, žuvo Vezu- 
vijo išsiveržimo metu. 

- 12) „Cum addita agua vitreae pilae soli adverso, in tantum excan- 

descant ut vestes exurant.“ Lib. XXXVI. 

15) „Invenio medicos, guae sunt urenda corporum, non aliter utilius 
id fieri putare, guam cristallina pila advertis posita solis radiis“. Lib. 
XXXVII, Cap. 10. — Cit. iš Pansier, L. c., p. 4. 


B 
Nerono smaragdas. 


Negali būti ginčijama, kad klasikinėje senovėje akiniais nesi- 
naudota, jų nė nežinota. Tačiau šitai tiesai tarytum prieštarauja 
kai kurie pagarsėję imperatorių biograio Suetoniaus (gimė 
Vespasianui imperatoriaujant) ir rašytojo Pliniaus (vyresn.) 
posakiai, kurie liečia imperatorių Neroną (37—68 m. po Kr.), 

Plinius savo „gamtos istorijoje“, rašydamas apie sma- 
ragdo savybes, pabaigoje pastebi, kad imperatorius Neronas gla- 
diatorių kovų žiūrėdavęs pro smaragdą“4). Iš šitos frazės vėliau 
buvo padaryta išvada, kad Neronas buvęs žemažiūris ir kad nau- 
dodavęsis konkaviškai šliluotu smaragdu.  Sitos nuomonės lai- 
kosi ir kai kurie oftalmologai ir kiti mokslininkai (Anagnos- 
takis, Landolt,Stilling, Renan, Boggs etc.). Siai pa- 
žiūrai išgarsinti nemaža prisidėjo lenkų rašytojas Sienkiewi- 
cz'ius, savo garsiame romane „Ouo vadis“ aprašydamas žema- 
žiūrį Neroną, žiūrintį žaidimų pro smaragdą, tarytum pro mono- 
klį15), 

Bet ar iš tikro Neronas buvo žemažiūris? Kad jis buvo 
silpnų akių, kad jis silpnai matė, tvirtina kitas Pliniaus po- 
sakis, būtent, kad Neronas del akių silpnumo į artumą žiūrėda- 
vęs prisimerkęs'“). Be to, imperatorių biografas Suetonius, 
rašydamas apie Neroną, sako, kad jis buvęs mėlynų ir silpnų 
akių!").| 

Akių silpnumas dar nėra tolygus žemažiūriškumui. Kad Ne- 
ronas nebuvo žemažiūris, Bock'as ir Greeffas sprendžia iš 
įo gemmų ir statulų, kurios Neroną atvaizduoja su didele galva 
ir mažom giliai įdubusiom akim. Zemažiūrių akys yra didelės ir 
iššokusios (reikia palyginti Friedrich'o Didžiojo ir Goe- 
the's fotografijas, jie tikrai buvo žemažiūriai). Paskiau, my- 


14) „Nero princeps gladiatorum pugnas spectabat smaragdo“. G. S. 
Plinius. Historia naturalis. Lib. XXXVII, $ 16. 

15) Tuo metu, kai kailiais apvilkti krikščionys buvo išvaryti į areną 
ir ant jų buvo paleisti liūtai, „sam Cezar zwrėcil ku nim swą znudzoną 
twarz i przytožyt szmaragd do oka, aby przyglądač się lepiej“. O kai liū- 
tai draskė krikščionių minią, „Cezar, trzymając szmaragd przy oku, patrzyt! 
teraz wažnie“. Henryk Sienkiewicz. Ouo vadis. Wydanie it, 
II. Warszawa. Gebethner i Wolf 1897, p. 163 ir 164. 

„Neroni misi cum conniveret ad prope admota (oculi) hebetes“. 

I „Statura fuit paene justa... oculis coesiis et hebetioribus“. 

opai prisimerkia tik į tolumą žiūrėdami, o arti jie be niekur 
nieko mato ryškiai. Iš to, kad Neronas į artumą žiūrėdavo: 
prisimerkęs, kai kurie oftalmologai (Bock) daro išvadų, kad įis- 
veikiau turėjęs ar netaisyklingai išgaubtą rageną (astigmatizmą), 
ar gal albinizmą, vadinas, kurią nors prigimtą akių ydą, ir iš: 
mažų dienų turėjęs silpną matymą. Bet tam prieštarautų Nerono: 
mėgimas dalyvauti cirke važiuotų lenktynėse. Veikiau jis bus tik. 
į senatvę pasidaręs silpnų akių, gal būt, nuo bet kurios ligos sąry- 
šyje su jo palaidu gyvenimu (Greeiti). 

Kalbamuoju klausimu buvo susidomėjęs L essing'as, kuris: 


savo 45-me antikvarinio turinio laiške, smulkiai išnagrinėjęs ata- 


tinkamas senovės rašytojų vietas, prieina išvadą, kad Neronas. 
buvęs hypermetropas (aukštažiūris) arba presbyopas (senažiūris). 
Ir Fukala mano, kad Neronas buvęs aukštažiūris ir kad jo 
smaragdas buvęs konveksinis lęšis'8). 


Plinius nieko nesako, ar Nerono smaragdas buvo: 
įgaubtas, ar išgaubtas, ar visai plokščias. Taip pat jis nepasako, 
kuriuo būdu Neronas šituo akmenėliu naudojosi: ar jis žiūrėjo 
pro jį, ar žiūrėjo į jį, anot Hirschbergo betariant, kaip į 
veidrodį. Tačiau sunku būtų tikėti, kad žmogus, būdamas silpnų 
akių, Iožoje sėdėdamas ir į areną nugarą atsukęs, būtų žiūrėjęs- 
žaidimų pro veidrodį. Kad ir kažin koks dailus ir didelis būtų tas: 
veidrodis buvęs, vis delto stačiai žiūrint būtų buvę geriau matyti 
(Fukala). Atvežamasis iš Skytijos (Uralo srities) ir Aigipto 
smaragdas būdavęs nedideliais gabaliukais ir toks kietas, kad 
nesiduodavęs šlifuoti („duritia tanta est, ut negueant vulnerari“). 


Sugretinus visa, ką Plinius sako apie smaragdą, gal tei- 
singiau bus manyti, kad smaragdas senovėje buvo vartojamas: 
„akims stiprinti“. Ir gemmų raižytojams buvo patariama dėtis. 
šalymais smaragdą arba žaliąjį skarabėją!?), kad pavargusios akys, 
žiūrėdamos į žalią, pasilsėtų ir sustiprėtų??). 

Ir vėlesniais laikais, net iki XIX šimtmečio, žalia spalva, 
maloni žiūrėti, būdavo vartojama akims gydyti arba stiprinti. 
Montanus, vienas garsesniųjų XVI amžiaus gydytojų, pataria 
žemažiūriams žiūrėti į žalią stiklo piramide, — savotiška chro- 
moterapijos rūšis?!) Vienos universiteto akių klinikoje dar pra- 
ėjusio šimtmečio antroje pusėje durys ir suolai būdavo žaliai da- 
žyti, nes žalia spalva esanti akims sveika“*). 


E Fukala. Arch. f. Augenheilk. 1899, t. 39, p. 211. 

19) Skarabėjai yra šūdvabalių rūšis, senovės agiptiečiams šventi. 

LAD Kg a et ab intentione alia obscurata, aspectu smaragdi recrea- 
tur acies. Scalpentibus gemmas non alia gratior oculorum refectio est: ita 
viridi lenitate lassitudinem mulcent“... Lib. XXXVII, $ 16. Ir kitur: 
„Scarabaei viridis natura contuentium visum exacuit. Itague sculptores 
contuitu eorum adąuiescunt.“ Lib. XXIX, 

21) Montanus. Consultationes medicae de variorum morborum 
curationibus. Bologna. 1556. — Cit. iš Greetff'o, IL. c., p. 38. 
25 Fuchs. Erinnerungen. — Wien. med. Vachiensckė 1925, p. 2475. 

Todel visai galimas yra dalykas, kad kaip prastam darbinin- 
kui žalias vabalas arba žalias lapas, taip galingam pasaulio val- 
„dytojui brangus smaragdas buvo ne kas kita, kaip tariamasis 
vaistas, vaisto priemonė įo silpnoms akims, arba gal priemonė 
nuo saulės spindulių. 

Pietų kraštų saulė akims esti gana įkyri, ypačiai smiltynėje. 
Gal del to ir cirko areną Neronas liepdavo barstyti žaliu smėliu 
iš sugrūsto malachito (chrysocolla) Bock'as mini dar vieną 
galimumą, būtent, kad imperatorius, barstydamas areną žaliu smė- 
liu, dėvėdamas žaliais drabužiais ir prie akių dėdamas žalią sma- 
ragdą, vaduodavęsis politiniais motyvais, reikšdamas tuo būdu 
savo palankumą „žaliųjų partijai“. 

Zemažiūriškumas anais laikais buvo žinomas. Jis turėdavo 
reikšmės vergų. prekybos sutartyse. Niekur nėra minima, kad bent 
kas būtų žinojęs bet kurią priėmonę žemažiūriškumui, kuris buvo 
laikomas nepagydoma akių yda (vitium perpetuum). Jei tokia 
priemonė būtų buvęs tiktai smaragdas, kuris del savo re- 
tumo ir brangumo negalėjo būti dažnai vartojamas, tai vis 
delto būtų sunku įsivaizduoti, kad tik vienas Neronas tą prie-. 
monę tebūtų žinojęs. Anais laikais buvo pats Romos kultū- 
ros klestėjimas, buvo pakankamai mokslininkų ir gydytojų, buvo 
gausi specialistinė literatūra, ir niekur nei tuomet, nei daug šimt- 
mečių vėliau nė žodžio nėra apie konkavinius lęšius, apie jų 
optiškąjį veikimą arba apie jų praktiškąjį vartojimą. Tad reikia 
manyti, kad chronikoje paminėtasis Nerono smaragdas buvo ne 
kas kita, kaip tik priemonė nuo per aitrios jo silpnoms akims 
ša šviesos.  Sitos nuomonės laikosi Horner, Pergens, 
Greetit. | 





IV. 
Akiniai Kinijoje. 

Vienur kitur randame pasakyta, kad akinius bus išradę ki- 
nai, kad jie dar anksčiau negu europiečiai juos vartodavę. Sian- 
dien jų dėvimieji akiniai atrodo mūsiškai ir, gal būt, yra daugiausia 
Europoje pagaminti. Bet pagal kelionių aprašymus, prieš šimtą 
kitą metų jie vartodavo savotiškus akinius, virvelėmis užkabina-- 
mus už ausų, su dideliais apskritais lęšiais iš stiklo arba iš šli- 
iuoto brūno akmens, kurį kinai vadina arbatakmeniu del jo spal- 
vos panašumo į užvirintą arbatą. 





Pav. 2. Pav. 3. 
Kinas su akiniais. Tunguzė su akiniais. 
(Iš Bock'o). Vereščagino pieš.(IšBock'o): 


Scriniir Fortin sako, kad Marcopoulo, nuvykęs į 
Kiniją, rades tenai gyventojus akiniais dėvint*š).  Venecietis: 
Marco Polo buvo garsus keliautojas. Jis pirmasis euro- 
piečių buvo pasiekęs Kiniją ir tenai ilgesnį laiką gyvenęs. 1295 
m. jis sugrįžo namo ir mirdamas paliko savo kelionės aprašy- 
mą, kuriame smulkiai nupiešia Kinijos valstybę etnografijos ir 
politikos atžvilgiais. Hirschberg'as tyčia ieškojo originalinia- 
me to aprašymo tekste ir jo vokiškame vertime, o Grube — 
jo angliškame vertime, ir nerado niekur, kad būtų kur nors mi- 
nimi akiniai2+). 

23) Scriniet Fortin. Manuel pratigue pour Ie choix des verres 
de lunettes et V'examen de la vision. 2 ėdit. Paris. 1922, p. 5. 

225 Hirschberg. Geschichte der Augenheilkunde. Graete — 
Saemisch 2 Aufl. Bd. 13. Leipzig. 1908, p. 267.. 

Pav. 4. 
Japonas su akiniais. 
K. Utamaro (1754—1806) spalvotas medžio rėžinys. 


(Iš Greetf'o). 


Buvo ieškota kinų enciklopedijose žinių apie akinius. Tos 
enciklopedijos yra paminėjimo vertos. Dar 983 m. po Kr. buvo 
parašyta viena enciklopedija („Tai-ping yū-lan“) 1000 knygų. 
Vėliau buvo parašytos kelios dar grandioziškesnės enciklopedijos, 
ir jų darbą tūkstančiai bendradarbių dirbo. Pati paskutinė enciklo- 
pedija („King - ting ku - kin tu -shu tsih- cheng“) pasirodė 1884 
metais 1652 tomų didumo. Tai yra visų didžiausias pasaulyje 
'rinktinis veikalas. Šitoje enciklopedijoje (sect. 32, kap. 228) štai 
kas esą parašyta: ai - tai - king („debesėti veidrodžiai arba lęšiai“): 
„Seni vyrai, nebegalėdami smulkaus rašto skaityti, užsideda juos 
ant akių, ir pro juos raštas darosi ryškus“. Ir čia pat paaiški- 
nama, kad tie lešiai esą atvežti iš Maulakijos (t. y. Malakos) ?>). 

Malaką pasiekė pirmasis europiečių Lopez de Sąuira 
1508 m. Gali būti, kad europiečių akiniai buvo pirmiau įgabenti 
į Malaką, o iš ten į Kiniją. 

Manni savo pagarsėjusioje knygoje apie akinius sako, kad 
kinai išmokę akinius šlifuoti iš įezuitų. Taip esą pasakyta vie- 
noje knygoje, spausdintoje Florencijoje 1697 m. Jezuitai pradėjo 
skelbti Kinijoje katalikybę XIV amžiuje. Todel reikia manyti, 
kad visų anksčiausia tada, O gal ir dar vėliau, bus europiečių 
akiniai patekę į Kiniją ir ilgai pasilikę savo pirmykštės formos. 
Kad panašūs akiniai, virvelėmis užkabinami už ausų, buvo ka- 
daise vartojami Europoje, ypačiai Ispanijoje, liudija ispanų kar- 
dinolo inkvizitoriaus Nino de Guevara paveikslas, tapytojo 
el Greco pieštas??). 2 

Francūzų aristokratė M-me dAulney 1645 m. aprašė 
savo įspūdžius iš Ispanijos karaliaus dvaro. Francūzijoje buvo 
laikoma nepadoru dėvėti viešai akiniais. Todel jai krito į akį 
keistas paprotys Ispanijoje dėvėti akiniais, užkabintais už ausų 
(„attachėes aux oreilles“ )27). 


M Grectit.L-C4 p 20. 
g 20) Šito paveikslo atvaizdas yra žemiau įvardytoje M. Marguez'o 
nygoje. S 
27) v. Rohr, Zu Thomas Youngs Gedachtnis, I. c., p. 198. 


V. 
Mokslo žlugimas Europoje. "Arabų mokslininkai ir jų: 
optikos bei regėjimo teorijos. 


Dar Romos imperatorių laikais palengva ėmė nykti senovės. 
mokslas ir menas. To priežastis buvo socialinės sąlygos. Seno- 
vės graikų ir romėnų mokslas buvo perdėm aristokratiškas. Jo 
šaknys nesiekė giliau į žemesniuosius socialinius sluoksnius. Kai 
vienas kitas aristokratų nustojo domėtis mokslu, šitas išnyko iš. 
gyvųjų tarpo ir, visų užmirštas, ilsėjosi bibliotekose, įei laikui. 
bėgant nebuvo visai sunaikintas jo pėdsakas. 

Romos šviesuomenė buvo idealistų Sokrato ir Pla- 
tono įtakoje. Kad ir domėjosi ji kosmogonijos ir gyvybės: 
esmės bei tikslo klausimais, tačiau ji laikėsi vien idėjų pasaulio. 
Tiesos ieškodama įi vengė patapti profanė, o profanais Sokratas. 
ir Platonas vadino tuos, kurie tiesa laiko tik tai, ką savo ran- 
komis pagauna. Todel gamtos mokslai su jų eksperimentais ir“ 
tyrimais buvo apleisti. Jaunimo mokymo pagrindan buvo de- 
dama filosofija ir retorika. Filosofija ilgainiui virto teologija, kuri 
ėmė krypti magijos linkui. Iš rytų sėkmingai veržėsi astrolo- 
gija. Visi gamtos reiškiniai imta aiškinti demonų įtakomis. 
Ypačiai ligos buvo demonų darbas. Vėlesnioji neoplatoniškoji 
filosofija skyrė magiją į tris rūšis: prastosios rūšies magija,. 
veikusi nelabųjų demonų padedama, aukštoji magija, veikusi su ge- 
raisiais demonais, ir farmacija, veikusi demonus su vaistų pagalba. 

Barbarų užplūdimas ir tikybiniai bei politiniai perversmai. 
ilgam laikui palaidojo Europoj: graikų mokslą griuvėsiuose. 
Mokslo nykimas leido krikščionybei plėtotis dogmatine linkme. 
Zmogui šis pasaulis pasidarė „ašarų pakalnė“. Gyveno jis tik 
tam, kad tinkamai pasitaisytų „anam“ pasauliui, kuris įo laukia 
po mirties. Viena jam terūpėjo — „dūšios“ išganymas. 

Šitaip merdint Europai, islamo šalyse ant graikų mokslo: 
griuvėsių ima sparčiai augti arabų mokslas musulmonų (mu-- 
hamedonų) šalyse 8). Stropiai studijuojama ir verčiama arabų 


25 Muhammed'as (571—632 po Kr.) sužadino arabų tautoje tiky- 
binį fanatizmą, kuris padėjo jai veikiai užkariauti pusę pasaulio, nuo- 
Indijos iki Atlantiko. Arabų kalba patapo pasaulio kalba, išstūmusi iš savo 
kraštų graikų kalbą. Netrukus arabų pasaulyje pradėjo klestėti mokslai. 
Buvo įsteigtos aukštosios mokyklos tik ką sukurtame Bagdado mieste ir ki- 
tose vietose. Arabų nuopelnas mokslui yra tas, kad į'e sėmėsi savo mokslą. 
iš graikų, versdami arabų kalbon, dar kiek 'patys įturtino įį ir lotyniškais- 
vertimais perdavė viduramžių Europai, kurioje beveik visi mokslo žibu- 
riai nuo tautų kilnojimosi audrų buvo užgesę. 

kalbon graikų autorių matematika, filosofija ir gamtos mokslai 
su medicina. 

Didžiausieji arabų gydytojai buvo ar - Razi (850—923) ir 
Ibn Sina (Avicenna), medicinos kunigaikštis, kartu filoso- 
fas ir ministeris (980 — 1037). 


Razi parašė du šimtu raštų, kurių vienas, „Almansūr“, 
trumpas medicinos vadovėlis, ištvėrė visą viduramži ir net XVII 
amžiuje tebebuvo pagrindu medicinos paskaitoms Europos. 
universitetuose. Avicennos garsus veikalas „medicinos ka- 
nonas“ penkis šimtus metų buvo gydytojams medicinos vadovu. 
Avicenna viešpatavo medicinos ir gamtos moksle kartu su 
Galenu?“) ir Aristoteliu 39). 


Akių ligų srityje pasižymėjo specialių vadovėlių autoriai 
Hunain (808873, buvo krikščionis, gyveno Bagdade) ir Ali 
Ibn Isa (buvo krikščionis, mirė Bagdade pirmojoje XI amžiaus 
pusėje). Šio vyro klasikiškasis akių ligų vadovėlis, parašytas 
prieš 900 metų, buvo virtęs ilgiems amžiams tikru kanonu. Arabų 
kraštuose ir šiandien iš įo tebesimokoma. Europoje tik XVII 
amžiuje atsirado vertesnių vadovėlių, kai jau buvo nugalėtas. 
Galenasir kai Keplerio dioptrikos teorija pesidarė akių 
gydytojams suprantama. | 

Aukščiausią savo laipsnį arabų mokslas buvo pasiekęs X am- 
žiuje. Optikos srityje buvo padaryta žymi pažanga, palyginus 
su graikų pažiūromis, kurios ligi tol viešpatavo. Šito laikotar- 
pio žymiausias asmuo yra Alhazen'as (Al-Hassan Ibn 
Haitham arba Ibn al-Haitham, vertėjų vadinamas. 
Alahzen, Alhazen). Gimė apie 965 m. Basroje (Mesopo- 
tamijoje). Tenai valdininkaudamas, atsidėjes studijavo matematiką 
su filosofija ir buvo pagarsėjęs fizikas ir geometras  Aigipto 
kalifo. al-Hakim'o (996 — 1021) pakviestas, apsigyveno 
Kaire. Kalifas buvo davęs jam uždavinį — tvenkiniais sureguliuoti 
Nilo upės tėkmę. Nuvykęs iki Asuano ir pamatęs Nilo krioklį, 
įsitikino, kad, nors ir buvo gyresis, vis delto esamomis technikos 
priemonėmis nepajėgsiąs to uždavinio atlikti. Del šito nepa- 
sisekimo vėliau jam teko apsimesti bepročiu, kad atsigintų nuo 
įžiaurėjusio kalifo persekiojimų. Tik kalifui mirus jis paliovė 


*) Claudius Galenus, po Hipokrato, buvo visų garsiau- 
sias senovės gydytojas. Jis gimė apie 120 m. po Kr. Pergamone, mirė 
apie 200 m. ir paliko daugybę raštų iš medicinos. Kaip koranas islamo 
pasauliui, kaip biblija krikščionims, taip Galeno raštai iki XVII amžiaus 
buvo gydytojams dogmų vietoje, ir reikėjo šimtmečių sunkios kovos, 
kol išsivaduota nuo Galeno paklaidų. Prieštarauti Galenui buvo 
beveik tas pat, kaip ir prieštarauti bažnyčiai (žiūr: A. Harnack, Medizi- 
nisches aus der altesten Kirchengeschichte. Leipzig. 1892, p. 5 ir toliau). 


353 Aristoteles gimė 384 m. pr. Kr. Stagiros mieste Makedo- 
nijoje, buvo Platono mokinys ir Aleksandro Makedoniečio mokytojas. 
Paskiau Atėnuose įsteigė peripatėtikų mokyklą. Apskųstas, kad įžeidžiąs 
esamą tikybą, išbėgo iš Atėnų į Eubėjos salą ir mirė tenai 322 m. Chal- 

beproti vaidinęs. Atgavęs savo koniiskuotąjį turtą, jis apsigyveno 
netoli nuo Kairo mošejos el-Ashar, kuri nuo 988 m. iki šios 
dienos yra viena garsiausių islamo aukštųjų mokyklų. Čia jis 
gyveno ligi gyvas, atsidavęs mokslui ir mokymui. Mirė gal 
1039 m. 

Alhazen'as yra parašęs daug veikalų, iš kurių pažymė- 
tinas yra lotyniško vertimo Opticae thesaurus libri VII. Tai yra 
vienas svarbiųjų arabų mokslo veikalų ir antrasis pasaulinėje opti- 
kos literatūroje. Pirmasis . yra ne ištisas užsilikęs graiko P t o- 
lemejaus3!). Iš Ptolemeiaus ir Alhazen'as yra 
sėmęsis. 

Alhazen'as randa, kad šviesa galinti plėstis trejopu būdu: 
stačiai, atsišviesdama ir persilauždama (recte, 
reilexe et refracte). Šviesos spindulių lūžimui jis nustato dėsnius: 
1) šviesos spindulys, krentąs perpendikulariškai į laužiamosios 
aplinkumos paviršių, savo linkmės nekeičia, nelūžta; 2) nuožulnieji 
šviesos spinduliai, pereidami į tirštesnę aplinkumą, lūžta perpen- 
dikularo linkui, o pereidami iš tirštesnės į skystesnę aplinkumą, 
„ krypsta tolyn nuo perpendikularo. 

viesos lūžimą jis aiškina tuo, kad įvairiose aplinkumose 
ne vienodas esti atsparumas šviesai plėstis. | 

Regėjimo procesas buvo dar nuo graikų laikų tebeaiškina- 
mas tuo būdu, kad iš akių išeina regimieji spinduliai, kurie, ta- 
rytum prisiliesdami prie išorės daiktų, daro juos matomus. 
Alhazen'as aiškina regėjimo procesą visai priešingai, būtent, 
kad nuo išorės daiktų šviesos spinduliai ateina į akį. Tiesa, jau 
Aristotelis buvo panašią minti pasakęs, tik nebuvo radęs 
pritarimo. Lygiai ir Alhazen'o pažiūra, nors ir svarbesniais 
argumentais paremta, dar negreit buvo pripažinta teisinga. 


Pasak Alhazen'o, akyje perpendikulariniai spinduliai eina 
nelūžę, o visi nužulnieji spinduliai, sekdami refrakcijos dėsniais, 
glaudžiasi prie perpendikularinių spindulių. Tokiu būdu akis su- 
renka šviesos spindulius iš didelio ploto, ir visi spinduliai kon- 
verguoja akyje į vieną tašką. Šitai išaiškinęs, Alhazen'as nu- 
stato savo garsųjį dėsnį: „Omnis visio fit refracte“ (regėjimas 
ivyksta persilaužimo būdu). 

Akies anatomijos Alhazen'as žino ne daugiau, kiek jos 
žinojo ir Galenas: akis susideda iš 4 plėvių (ragenos, odenos, 
gyslainės ir tinklainės) ir 3 skystimų (kameros vandens, lešio ir 
stiklakūnio). Svarbiausioji akies dalis yra lęšis, o visi kiti akies 
padarai yra tik lęšio apsaugai. Pagal buvusias anuomet pažiū- 
ras, Alhazen'as mano, kad šviesos spindulių priimtuvu yra 
lęšis, būtent, jo pryšakinis paviršius. Iš lęšio regimieji įspūdžiai 


. „ 5) Claudius Ptolemaeus (100—178 po Kr.), garsus senovės 

graikų (Aleksandrijos periodo) astronomas, matematikas ir geografas. Jo 
vardu vadinama pasaulio s «tema iš stovinčios vietoje žemės ir sukančiųsi 
aplink ją planetų („Ptoiemejaus sistema“). 

eina hipotetiškuoju kanalu optiniame nerve į smagenis. Tik še- 
ši šimtmečiai vėliau buvo pažinta tikroji lęšio vieta akyje 
(Fabricius ab Aguapendente) irjo vaidmuo regėjimo 
procese (Kepler ir Scheiner). 

Alhazen'as žino sierinius stiklus ir gana tiksliai aprašo 
jų veikimą šviesos spinduliams. Jis pasako labai svarbią naujieną: 
stiklinio rutulio segmentas, sako jis, galėtų di- 
dinti daiktus pro įį žiūrimus. Tai buvo, be abejojimo, 
tik teoriškas išvedžiojimas. Jei Alhazen'as būtų turėjęs pro- 
gos ar galimumo praktiškai pavartoti tokį stiklinio rutulio seg- 
mentą, jis nebūtų sakęs, kad, padidinimui gauti, reikią segmento 
bazė laikyti pasukta į daiktą, 0 jo konveksinė pusė į akį. Tuo 
labiau reikia stebėtis, kad tik teoriškąsias išvadas darydamas, 
Alhazen'as buvo visiškai beprisiartinąs prie padidinamojo stiklo 
minties.  Bereikėjo tik teoriškoji išvada įvykinti praktikoje. Nors 
jis to ir nėra padaręs, tačiau, be abejojimo, jis yra vienas pir- 
mujų ir vienas svarbiausiųjų akinių išradėjo pirmatakų. 

Arabų akių gydytojai nebuvo prideramai įvertinę Alha- 
zen'o regėjimo teorijos. Jo bendralaikis Ali Ibn Isa tebe- 
silaiko kiek modifikuotos graikų teorijos: regėjimo siela išeina 
iš akių, susijungia su Oru, apsupa išorės daiktus, grįžta atgal į 
aki, padaro įspūdį lešyje ir tuo būdu įvyksta matymas (Hirsch- 
berg, I. c., p. 167). Ir vėlesnieji arabų gydytojai nekreipė 
dėmesio į Alhazen'ą..lygiai kaip ir senovėje graikų gydytojai 
nebuvo pripažinę geriausios anais laikais Aristotelio ema- 
nacijos teorijos. 


VI. 


Mokslo atžalos viduramžių Europoje. Vitellon'as ir 
Bacon'as. Mokslo pagrindas akiniams. 


Tuo metu pačioje Europoje, besitaisančioje į „aną gyve- 
nimą“, pradeda rodytis susidomėjimo mokslu. Vienur kitur, 
"dažnai arabų mokslo įtakoje, iš po senovės kultūros griuvėsių 

ima rodytis mokslo atžalų, dažniausiai vienuolynuose. Vienuo- 
liai patampa ilgą laiką kultūros pionieriais, liaudies mokyto- 
jais. Bet pasižymėti kiek didesniu  mokytumu, kiek to- 
bulesniu gamtos reiškinių supratimu dar yra pavojinga. Pa- 
vyzdžiui galima paminėti Reimso vienuolyno perdėtinį Ger- 


bertą, Ottono III mokytoją. 099 m. jis patapo Romos 


popiežium, Silvestro Il vardu. Gimes 935 m. iš netur- 
tingų tėvų Auvergnėje, mokėsi Barcelonoje (Ispanijoje), stu- 
dijavo Kordoboje arabų tilosofiją, matematiką, interesavosi optika 
ir astronomija ir kiek mokėjo medicinos ??). Jo mokytumas, ypa- 
čiai įo keisti astronomijos instrumentai, anų laikų žmonėms („sae- 
'culum obscurum“) pasirodė įtartini. Jis buvo. apšauktas burtininku, 
turinčiu santykių su velniu. Kai jis pasimirė (1003 m), nebuvę 
abejotojų, kad jį velnias pasigavęs. 

Labai didelės įtakos Vakarų Europai turėjo minėtasis arabo 
Alhazeno optikos veikalas. Jis buvo svarbiausiu pagrindu 
optikos studijoms vienuolynuose. Apie 1270 m. išvertė įį į lotynišką- 
ją kalbą ir tuo pats pagarsėjo lenkas (Thuringopolonus) matemati- 
kas Vitello (arba Vitellio)?*). 

Roger Bacon (1214— 1294) savo studijose apie rutulio 
segmentus, be abejojimo, remiasi Alhazen'u, nors pats to 
nepasisako. Leonardo da Vinci'o optikos studijose taip 
pat matyti Alh azeno įtakos. Tik po šešių šimtų metų Ke p- 


82) 156 m. omajadas Abdarahman'as įsteigė Ispanijos Kordoboje 
nepriklausomą kalifatą. XII šimtmetyje arabiškojoje Ispanijos dalyje buvo 
70 bibliotekų ir 17 aukštųjų mokyklų, iš kurių arabų mokslo šviesa, kartu 
su kai kuriais prietarais (astrolozija, alchimija), gausiai KAS, Vakarų 
Europą. Viename tik Kordobos akademijos knygyne buvę 300.000 tomų. 

3) Vitello, mažai žinomas vienuolis, gyseno XIII šimtmetyje. Jis 
pats save vadina lenku ( „In nostra terra, scilicet Poloniae, habitabili“...) 
ir turingiečiu lenku (, Thuringopolonus“, kitur „Filius Polonorum et Thu- 
ringorum“). Jo svarbiausias ir vienintėlis užsilikęs veikalas iš optikos 
buvo išleistas Reisner'o Bazelyje 1572 m. kartu su Alhazeno optika 
antrašte: „Vitellonis Thuringopoloni Ro libri X.“ (Allgemeine Deutsche 
Biographie. Leipzig. 1298, Bd. 43, p. 

leris savo dioptrikos veikale „Ad Vitellonem Paralipomena“ 
(Franciurti. 1604) pataiso Alhazen'o paklaidas ir išplečia jo 
teoriją. Kepler'io teorinė optika ligi šiol tebeturi galios. 

Grišime prie Bacon'o, kurį daugelis oitalmologų (Pa n- 
sier, Bock, Bourgeois) laiko akinių išradėju. Gimęs 
1214 m. Anglijoje, mokslus ėjo Oksforde, o paskiau Paryžiuje. 
Čia jis gavo teologijos daktaro laipsnį, bet daugiausia buvo 
atsidėjęs kalbų, fizikos ir matematikos studijoms. Norėdamas 
pasiskirti mokslui, jis, sugrįžęs į tėviškę, 1250 m. įstojo į fran- 
ciškonų vienuolyną. 

Bacon'as pasižymėjo įvairiose tiksliųjų gamtos mokslų 
srityse ir žymiai pastūmėjo pirmyn fiziką, optiką, mechaniką, 
astronomiją. Del savo nepaprasto mokytumo jis greitai pagar- 
sėjo ir buvo pramintas „Doctor mirabilis“. Tas jo mokytumas 
paslaptingųjų įėgų srityje pasirodė įo kolegoms vienuoliams įtar- 
tinas. Jis buvo apskųstas, kad užsiimąs juodąja magija ir atsi- 
tolinęs nuo bažnyčios dogmų. 1257 m. ordeno generolas B 0- 
naventura uždraudė jam paskaitas Oksforde ir ištrėmė į 
Paryžių, į ordeno kalėjimą. Po dešimties metų įam buvo leišta 
grįžti į Oksfordą per užtarymą popiežiaus Klemenso IV, 
kuriam jis iš Paryžiaus buvo nusiuntęs savo traktatą „Opus Ma- 
įus“ ir kitus. | 

Sugrįžęs į Oksiordą, Bacon'as parašė filosofijos studijų 
vadovėlį, kuriame neiškenčia nepeikęs vienuolių ignorancijos ir jų 
palaido gyvenimo ir daro pasiūlymų reformuoti mokslą, kreipiant 
daugiau dėmesio į gamtos dalykus. Už savo minčių drąsumą 
gavo kentėti persekiojimų. Jo raštai, būdami „velnio įkvėpti“, buvo 
kontiskuoti ir popiežiaus Nikalojaus III užginti skaityti. Jis 
pats pateko į kalėjimą, kur išbuvo 14 metų. Tik tam popiežiui 
mirus, įis buvo paleistas iš kalėjimo, sugrįžo į Oksiordą ir, vos 
porą metų bepagyvenęs, pasimirė. 

Savo svarbiajame veikale „Opus majus“ (1267 m.) jis kalba 
apie kristalinio arba stiklinio rutulio segmentą, kurį uždėjus ant 
rašto raidės pasirodo didesnės. Todel toks segmentas, sako jis, 
yra gera priemonė seniems žmonėms ir tiems, kieno akys yra 
silpnos, nes žiūrint pro įį, kad ir smulkutis raštas rodosi pa- 
kankamai padidintas. Bet, toliau dėstydamas, Bacon'as daro 
panašių klaidų, kaip ir Alhazen'as. Todel kai kurie moksli- 
ninkai (matematikai ir fizikai Robert Smith, Wilde, A. v. 
Humboldt savo Kosmose, ir kt.) spėja, kad Bacon'as visai 
nėsąs daręs praktiškų tyrimų, kad jis savo išvedžiojimuose rėmęsis 
tiktai Alhazen'o ir Vitellon'o teorijomis ir visai nėsąs eks- 
perimentavęs su konveksiniais stiklais. 

Reikia pripažinti, kad Bacon'as, skelbdamas reikalingumą 
reformuoti mokslą ir daugiau remtis gamtos reiškinių tyrimais 
(„scientia experimentalis“ — eksperimentiško mokslo sąvoka patį 
pirmąjį kartą randama jo veikaluose), tačiau pats nesugebėjo 
visiškai išsinerti iš scholastikos, kuri kaip tik Bacon'o laikais 

buvo labiausiai įsigalėjusi  scholastinių teologų  Bonaven- 
turos (1221—1274) ir Tomo Akviniečio (1225-1274) 
darbuose. Todel jo raštuose, greta svarbių gamtos stebėjimų, randa- 
me ir grynai tilosofiškų išvedžiojimų arba stačiai fantastiškų spėlio- 


jimų. Kai kurie tų spėliojimų buvo pranašiški. Tokiu, be abejojimo, 


reikia pripažinti ir jo pasakymą, kad seni žmonės ir silpnažiūriai 
galėtų pro tinkamai šlituotus stiklus ryškiai matyti smulkų raštą. 
Zinoma, vieno šito pasakymo nepakanka, kad galėtume Bacon'ą 
vadinti akinių išradėju. Tačiau jis, kaip ir Alhazen'as, buvo 
vienas svarbiųjų tokio išradėjo pirmatakų (Hirschberg, 
Greeti). 

VII. 
Techninės sąlygos. Stiklo gamyba. Venecija. 


Kaip matėme, Alhazen'o, Vitellon'o ir Bacon'o 
teoriškosios studijos buvo prirengusios dirvą akiniams. Arabas 
Alhazen'as buvo išsitaręs, kad stiklinio rutulio segmentas galėtų 
būti vartojamas padidinimui. Lenkas („Thuringo - Polonus“) 
Vitellon'as prisidėjo čia tuo, kad šitą mintį išplatino Vakarų 
Europos mokslininkų tarpe. Anglas iranciškonų vienuolis Bacon'as 
stačiai pasakė, kad toks rutulio segmentas galėtų būti gera priemonė 
seniems žmonėms ir silpnažiūriams smulkiam raštui matyti. 

Pažiūrėkime dabar, kiek anų laikų techninės sąlygos buvo 
patogios šitai teorinei minčiai įkūnyti. 

Stiklas gaminti mokėta jau labai senai. Kur ir kada buvo 
išrastas stiklas, žinių nėra. Pasak Pliniaus, stiklą pirmieji prasi- 
manę dirbti finikiečiai. Bet Aigipto faraonų senkapiuose randama 
stiklinių indų ir prabangos dalykėlių, pagamintų kur kas anksčiau, 
beveik du tūkstančiu metų prieš Kristų. Taigi stiklą dirbti žmo- 
nės išmoko labai senai. Tačiau bespalvis skaidriai permatomas 
stiklas buvo labai sunku padirbti. | 

Senovės romėnai mokėdavo padirbti skaidraus stiklo, bet 
tai pavykdavo labai retai, ir toks bespalvis stiklas būdavo labai 
branginamas. Tas pat buvo ir vėlesniais viduramžių laikais. 
Dabar mes, minėdami žodį stiklas, pirmiausia atsimename be- 
spalvį skaidrų lango stiklą. O viduramžio laikais greičiau prisi- 
mindavo spalvotą tamsų stiklą, ir poetai galėdavo vartoti palygi- 
nimą: „juodas, kaip stiklas“. 

Iš stiklo liedavo arba pūsdavo visokius mažmožius, papuo- 
šalams nudažytus arba paauksuotus rutuliukus, karoliukus, išmar- 
gintus stiklinius indus. Plonų stiklo lapų langams gaminti 
nemokėjo. Kur mes dabar langams stiklą vartojame, ligi vėlyvo 
viduramžio langučius darydavo iš kaulo, iš odos, iš pergamento, 
iš. sliudos ir kitokio skaidraus akmens (lapis specularius). Tur- 
tingų bažnyčių langams vartodavo baltojo marmuro plokšteles. 
Dažniau stovėdavo bažnyčių ir didesnių rūmų langai visai kiauri 
ir tik iš vidaus, reikalui atsitikus, nuo šalčio, vėjo arba saulės 
būdavo uždangstomi kilimais, drobe arba kailiais. Dar tryliktame 
amžiuje, įei kurių rūmų ar miesto namų langams būdavo įdėti 
stiklai, tai būdavo ypatingai pažymima, o Bazelio mieste (Švei- 
carijoje) net XV amžiuje namai su stikliniais langais buvo 

retenybė. Ir tai būdavo tik maži įvairiaspalvio stiklo gabaliukai, 
suraizgioti švinu +). | 

Bespalvį skaidriai permatomą stiklą anuo metu temokėjo 
dirbti tiktai Venecijoje. Čia stiklo gamybą ištobulino atvykę iš 
Bizantijos darbininkai. Pradžioje stiklo dirbtuvės buvo pačiame 
Venecijos mieste. Darbas buvo rimtai vedamas. Buvo žiūrima, 
kad stiklo gaminiai būtų geri, bet buvo griežtai slepiama, kaip 
geras stiklas gauti. Dirbtuvės sparčiai augo ir plėtėsi. Del gaisro ' 
pavojaus ir del dūmų, XIII amžiaus pabaigoje dalis jų buvo 
iškelta iš miesto į Murano salą netoli nuo Venecijos. 

Savo paslaptį skaidrų, vadinamąjį kristalinį, stiklą gaminti 
Venecija ir Murano išlaikė iki XVI amžiaus. Tik per išdavimą 
tą paslaptį sužinojo svetimi žmonės. Tačiau ir šiandien dar tebe- 
taurauja stiklo gamyba Murano saloje. 

Ir akiniai, pasak Albertotti ir GreetFo, tikriausiai bus 
išrasti ne kitur, kaip tik tenai, kur stiklo industrija buvo tobu-- 
liausiai įdirbta, vadinas, Venecijoje arba, apskritai, Siaurės 
Italijoje. Laikas, kuriuo tatai galėjo įvykti, buvo apie XIII šimt- 
mečio pabaigą. Bent XIV šimtmečio pradžioje akiniai jau dažnai 
yra minimi. | 


34) Wackernagel. Die deutsche Glasmalerei. Leipzig. Verlag 
S. Hirzel. 1885. — Cit. iš Greeffo, Zeitschr. f. ophthalim. Optik. Bd. 
XI, 1923, p. 100. 





VIII. | 
/Akinių išradimo pėdsakai. Akinių minėjimas poezijoje, 
medicinoje, chronikose, testamentuose. 


Patys pirmieji šaltiniai, kuriuose minimi akiniai, tikriau, 
padidinamieji stiklai senatvėje raštui skaityti, yra iš vokiečių min- 
nezengerių laikų, būtent jų dainos. Tokių dainų yra trys, visos 
jos iš 1260 —1284 metų: Missner'io daina (senatvėje regėjimui 
nusilpus reikia žiūrėti pro akinius Į „Spiegel“|), Albrechto 
epas „der įūngere Titurel“ (1400 strofoje: „Sam der berillus 
[—Brille] grozzet die Schrift, in im zo Iesene“...) ir Konrad 
von Wūrzburg'o epas „Goldene Schmiede“ (1270 -1275 stro- 
fose Pana Marija palyginama su brangiais akmenimis ir su kristalu, 
pro kurį žiūrint smulkus raštas atrodo padidintas)“?). 

Toliau seka Venecijos valstybės tarybos nutarimai iš 1300 
ir 1301 metų, surašyti į „Codex membranaceus“ ir laikomi Ve- 
necijos valstybės archyve. Tais nutarimais reguliuojamas akinių 
gaminimas ir draudžiamas vartoti akiniams menkos rūšies stiklas 
vietoje gerojo, vadinamojo kristalinio stiklo. Albertotti sako, 
kad jei 1300 m. buvo reikalo leisti tokie isakymai, tai mokėjimas 
akinius dirbti nebebuvo visai naujas, kad jau buvo praėję bent 
kiek laiko po to, kai buvo pramanyti padidinamieji stiklai. 

Pizoje šv. Katrynos vienuolyno chronikoje ir analuose yra 
paminėta apie mirusį 1313 m. vienuolį Alessandro della 
Spina, kad jis mokėjęs dirbti akinius. Albertotti yra ma- 
tes dar dabar tebėsančius tame vienuolyne chronikos ir analų rank- 
raščius, iš kurių jis atatinkamas vietas yra nufotografavęs *6). Vie- 
name ir kitame šaltinyje apie Spin ą yra kiek skirtingas tekstas*“). 


3) Grefi, Zeitschr. f. ophthalm. Optik. Bd. XI. 1923, p. 66 ir 98. - 

3) Albertotti. Note critiche e bibliograph'che riguardanti la 
storia degli occhiali. — Annali di Ottalmologia 1914, t. 43, Fasc. 3—4, 
p. 334 ir 335. | 

37) „Frater Alexander de Spina vir modestus et bonus, guaecumgue 
vidit aut audivit facta scivit et facere. Ocularia, ab aliguo primo facta et 
„-communicare nolente, ipse fecit et communicavit corde ilari et volente“. 
Pizos vienuolyno chronikos pergamentinis kodeksas. 

Pizos vienuolyno analų popieriniame kodekse pasakyta: „Frater 
Alexander Spina manibus suis guidguid voluisset Ooperabatur, ac caritate 
victus aliis communicabat. Unde cum tempore illo gu'dam vitrea specilla, 
guae ocularia vulgus vocat, primus adinvenisset, pulcro sane, utili ac novo 
invento, neminigue vellet artem ipsam conficiendi communicare, hic bonus 
vir ės illis visis, statim nullo docente didicit, et alios gui scire volue- 
runt docuit“. 

Abudu tekstu sugretinus darosi aišku, kad Alessandro della 
Spina negali būti laikomas akinių išradėju, nes šituose doku- 
mentuose pasakyta, kad įis buvęs kuklus ir geras žmogus ir na- 
gingas, kad jis, ką tik pamatęs, sugebėdavęs pats tai padaryti ir 
kad akinius jis išmokęs dirbti iš pamatymo ar tik iš girdėjimo 
apie juos. Ir savo mokėjimo akinius dirbti jis neslėpes nuo kitų, 
bet mielai mokęs, kas tik norėjo. 

Kitas vienuolis, Fra Giordano da Rivalto, gyvenęs 
kurį laiką kartu su Spina šv. Katrynos vienuolyne Pizoje 
(miręs 1311 m.), viename savo pamokslų, sakytų 1305 m. Flo- | 
rencijoje, viešai mini akinius, sakydamas, kad dar nėsą sukakę 
dvidešimties metų, kaip buvę pramanyti akiniai, pro kuriuos ga- 
lima esą geriau matyti, ir kad tai esąs vienas iš geriausiųjų ir reika- 
lingiausiųjų dalykų?š). Pasak šito pamokslo, apie 1280 metus 
akiniai buvo jau tikrai žinomi. Iškalbingojo Giordano pa- 
mokslai yra užsilikę trijuose ranka rašytuose kodeksuose. A|- 
bertotti yra juos matęs Florencijos bibliotekose. 

Mokslo literatūroje pirmieji paskelbė šiuos svarbiuosius“vie- 
nuolynų dokumentus du Italijos mokslininkai, Dati ir Redi. 

Florencijos akademikas Carlo Dati (1619-1675) vra. 
parašęs mokslingą studiją, pavidalo laiško, pavadinto „Veglia“ 
(apie 1663 m.); čia autoriaus stropiai surinkta visa, kas ligi tol 
žinota apie akinių išradimą. Cituodamas minėtąją Pizos vienuo- 
A chroniką, Dati pasakoja apie Spiną, matyti, savais žO- 

žiais. 

Francesco Redi, medicinos profesorius Pizoje (1626 
— 1697), buvo garsus gydytojas ir žymus mokslininkas. Dviejuose 
savo laiškuose (1673 ir 1678 m.) jis nagrinėja akinių išradimo 
klausimą, suranda Pizos vienuolyne chronikos ir analų atatinka- 
mus tekstus ir paskelbia juos.  Objektingumo neišlaikydamas, jis 
stengiasi įrodyti, kad Spina buvęs akinių įei ir ne pirmutinis, bet 
vis tik išradėjas, nes prasimanęs juos dirbti niekieno nepamokytas, 
ir kitus mokydavęs. Čia reiškiasi Re di'o lokalinis patriotizmas, 
jo pastangos išaukštinti tuo savo tėvynę — Pizos miestą. 

Ir medicinos literatūroje akiniai pradedami minėti tiktai po 
1300 metų. Prieš tai senų žmonių silpnoms akims gydytojai 
duodavo įvairių vaistų į vidų gerti arba į akis leistis ir ant akiu 
klotis. Nuo senovės buvo vartojami kaipo akių stiprinamieji 
vaistai tepalas iš medaus su granatų branduolių sultimis, krapų 
ir rūtų arbata. Panašiai veikęs nusilpusias akis ir pirmiau minė- 
tasis smaragdas. | 

Bernard Gordon, Montpellier'o universiteto medicinos 
proiesorius, savo veikale „Lilium Medicinae“ (pradėtas rašyti 


s*) „Non ė ancora vente anni che si trovo Varte di fare gli occhisli, 
che fanno vedere bene, ch'ė una delle migliori arti, e delle piū necessarie, 
ch'el mondo abbia“... Cit. iš Albertotti, Annali di Ottalmologia, 
1914, Anno 43, Fasc. 3— 4, p. 338. | 

1305 m.) gydytojų pirmasis mini akinius, bet vis tik dar labiau 
pasitiki vaistais akims (įvairiais collyrium'ais), girdamas įuos, 
kad jie, senatvėje nusilpus, įgaliną be akinių skaityti smul- 
kiausią raštą“?). 

GuydeChauliac, garsus chirurgas ir Avignono popie- 
žių gydytojas, savo veikale „Chirurgia Magna“ („Collectorium 
cyrurgiae“, 1363 m.) pirma pataria kelis gerus vaistus nuo regė- 
įimo nusilpimo ir priduria, kad įei vis tai nieko nepadėtų, tai 
reikią įsigyti akinius iš stiklo arba iš berilo *9). 

Akinius pradeda minėti gražiojoje literatūroje poetai ir šiaip- 
jau rašytojai. Plačiai žinomas yra italų poeto ir filosofo Pe- 
trarkos (1304—1374) prisipažinimas, kad jis visada buvęs geru 
akių, tik netikėtai po 60 metų amžiaus - (vadinasi, 1364 m.) taip 
nusilpęs, kad nenoroms turėjęs griebtis akinių *!). 

Kaip jau sakyta, pietų Vokietijoje minnezengeriai mini aki- 
nius jau XIII amžiaus pabaigoje. 

"XIV-XV šimtmečiuose akiniai minimi kartu su kitomis 
brangenybėmis karalių, kunigaikščių ir kitokių turtuolių paliki- 
muose — testamentuose. Pavyzdžiui, šventojo Antano iš Paduos 
gyvenimo aprašyme (jis mirė 1446 m., būdamas Florencijos arki- 
vyskupu) yra pasakyta, kad jis išdalijęs ne tik savo drabužius ir 
kitokias reikmenes, bet ir savo akinius*?). 

Akiniai iš tikrųjų ilgą laiką buvo brangus daiktas. Kadangi 
sunku būdavo pagaminti tinkamo akiniams gryno skaidraus stiklo 
ir nevisur būdavo galima jo gauti, tai akiniai būdavo dažnai dir- 
bami iš permatomo kristalo, kurį, lygiai kaip ir gerąjį stiklą, 
viduramžyje vadindavo berilu. Nuo jo yra kilęs ir vokiečių vardas 
akiniams „Brille“. „Beryllus“ yra lotyniškas arba graikiškas žodis 
ir reiškia Indijos taurą permatomą akmenėlį („Edelstein“); jų 
būdavo spalvotų, bet pasitaikydavo ir bespalvių. Perkamas jis 
buvo iš pryšakinės Azijos. Kaip pats akmenėlis, taip ir jo vardas 
yra kilę iš Indijos, tačiau tai dar nereiškia, kad akiniai, kaip kai 
kurie (O ppert, Lautfer) mano, būtų buvę išrasti Indijoje. Tiesa, 
Oppert'as sako, kad Indijoje akinių šliiavimu iš permatomo 
akmens manosi ypatinga kasta, bet niekas nėra įrodęs, kad tai 
buvo daroma dar prieš atvežant į Indiją europiečių akinius 
(Greeiti). 


39) „Est tantae virtutis kada ai decrepitum faceret Iegere litteras minu- 
tissimas sine ocularibus“. it. iš Hirschberg'o, I. c., p. 271. 

40) „Et si ista non valent, ad ocularios vitri aut berillorum est recur- 
rendum“. —- Cit. iš Hirschberg'o, I £45 Dr 2 

41) „Visu per longum tempus acerrimo, gui praeter spem supra Sexa- 

gesimum aetatis annum me destituit, ut indignanti mihi ad Ocularium con- 
iugiendum esset auxilium“. — Cit. iš Hirschberg'o, I. c., p. 271. 

42) „Ouandogue linteamina et alia utensilia familiae suae, guandogue 
UAB Acta sanctorum etc. Venetiis, 1737. — Cit. iš Bock'o, 

X. 
Sąlygos akiniams platintis. 


Pirmus kelis šimtmečius akiniai būdavo gaminami tik ne- 
daugelyje vietų. Kaip gaminami akiniai, buvo laikoma paslaptyje. 
Be Italijos, akinius buvo prasimanę dirbti vienur kitur vokiečiai, 
holandai, ispanai.  Ypačiai pagarsėję buvo akinių gamyboje Nūrn- 
bergo, Regensburgo ir Augsburgo miestai. 

Akiniai gauti ne visada būdavo lengva. Net turtingi galiūnai 
turėdavo vargo, kol įsigydavo tinkamus akinius. Pavyzdžiui, 
saksų kurtirstas Augustas (1553-1586) per burmistrą buvo gavęs 
porą akinių ir buvo liepęs įam nupirkti dar keletą Leipcigo mu- 
gėje. Bet čia jų negavo. Tada kurtirstas pasiuntė savo tarną 
į Augsburgą. Bet ir čia akinių nebuvo, ir tarnas 1574 metų va- 
sarą raitas nujojo iš Augsburgo į Veneciją. Vasaros metu tuo- 
met Venecijoje stiklo negamino, ir tik spalių mėnesį pasiuntinys 
galėjo pranešti savo viešpačiui, kad vienas geriausiųjų to krašto 
stiklo dirbėjų žadąs padaryti kelias poras akinių, reikalaudamas 
už kiekvieną stiklą po 50 talerų (dabar būtų mūsų pinigais lygu 
2500 litų). Kurtirstas sutiko mokėti kad ir brangiai, by tik gautų 
akinius *?). 

Tiesa, anais laikais negalėjo būti nė didelio akinių reikala- 
vimo. Nedaug žmonių tebuvo mokančių skaityti ir rašyti ir todel 
nedaug jų tejausdavo senatvės nepatogumus matymui. Nedaug 
buvo nė knygų: rašytos maldaknygės, chronikos raštai ir senieji 
klasikai.  Brangesniosios knygos buvo laikomos vienuolynuose 
grandiniais prie sienos prirakintos, kad kas neišsineštų. 


Tačiau žinia apie akinius nuo 14-jo amžiaus vidurio buvo 
plačiai praplitusi. Bet dar ilgą laiką naudodavosi akiniais tiktai 
mokytieji ir tik turtingesnieji. Akiniai buvo tiesiog pasidarę mo- * 
kytumo pažymiu, kaip pentinai — riterių. Tų laikų dailininkai, 
norėdami savo paveiksle atvaizduoti mokytą žmogų, jo mokytu- 
mui parodyti uždėdavo jam ant nosies akinius. Iš anų laikų yra 
kilė aukščiau minėtieji dailės anachronizmai — biblijos laikų asmens 
ir pirmųjų krikščionybės laikų šventieji su akiniais. 


+) v. Pilugk. Beitrūge zur Geschichte der Augenheilkunde in Sach- 
sen. C. Heinrich. Dresden. 1913, p. 14. 

Akiniai taip pat būdavo vartojami turtingumui parodyti. 
. Tūliems žmonėms akiniai būdavo prabangos dalykas, turtingumo 
pažymys. Ir dabar dar Kinijoje dažnai vartoja didelius akinius. 
iš paprasto plokščio stiklo kinų valdininkai — mandarinai ir mokyti 
žmonės savo vertingumui ir savo mokytumui pažymėti. „Tai yra 
panašavimo ar sekimo reiškinys — sako Greeff'as. — Ir šiandien - 
dar, įei europietis nukeliauja pas laukinius, tai jie mėgsta panašauti 
tuo, kas jiems ypačiai krenta į akį: užsideda cilinderį, įsigyja akinius: 
arba patys pasidirba juos, kad ir be stiklų“. 











X. | 
Akinių išradėjo ieškojimas. Pramanytasis akinių išradėjas 
Salvino dArmati. 


Kai buvo išrastas Knygų spausdinimas (1440 m.), ūmai atsi- 
rado daug knygų. Jos greitai išsiplatino po visus kraštus ir žadino 
miniose norą mokėti skaityti ir išmokti rašyti. Ir akiniai patapo 
daugeliui žmonių vyresniame amžiuje būtinai reikalingu įnagiu. 
Akinių nauda darėsi vis aiškesnė. Imta ieškoti asmens, kuris 
akinių išradimu padarė žmonijai tokią didelę geradarybę. 

XVII amžiuje du jau pirmiau minėtieji italų mokslininkai 


Dati ir Redi stengiasi rasti akinių išradėją. Jiems pavyksta ' 


atrasti Pizos vienuolyno archyve, kad vienuolis Spina mokėjęs 
akinius dirbti. Bet, kaip jau sakyta, Spin a negali būti vadina- 
mas akinių išradėju, kadangi vienuolyno chronikoje aiškiai apie 
iį pasakyta, kad jis prasimanęs dirbti akinius, juos matęs ar apie 
juos girdėjęs. 

Yra to paties amžiaus dar viena garsi knyga: C. A. Man- 
zini, „Iocchiali all' occhio“ (akiniai akims), Bologna, 1650. Jos 
autorius atvirai prisipažįsta, kad visos įo pastangos atrasti bet 
kurią žinią apie pirmąjį akinių išradėją nuėjusios niekais+4). 

1738 m. pasirodė garsi Manni'o knyga „Trattato istorico 
degli occhiali da naso“. Ji, Albertotti'oir Greetf'o žodžiais 
tariant, ir ligi šiai dienai yra pasilikusi svarbiu šaltiniu, iš kurio 
semiasi visi, kas tiktai akinių istorija domisi. 

Manni (1690— 1788) pasižymėjo savo pastangomis pagar- 
sinti savo tėviškę Florenciją. Jis nori, kad Florencija būtų ir 
mikroskopo, ir termometro, ir akinių išradėjų būstinė. Minėtoje 
savo knygoje įis stengiasi išrodyti, kad akinių išradėjas buvęs 
Salvino dArmati. Šitai tvirtindamas, jis remiasi antikva- 
rininko florencijiečio Leopoldo del Migliore'o knyga 
„Firence citt4 nobilissima illustrata“ (1684 m.). Šitoje knygoje 
Migliore, kalbėdamas apie vieną Florencijos bažnyčią (s. Maria 
Maggiore), sako, kad jis turįs ranka rašytą sąrašą palaidotų toje 
bažnyčioje asmenų. Sąraše esą pasakyta, kad bažnyčioje buvęs 
paminklas su tokiu užrašu: „čia ilsisi Salvino d'Armato iš Flo- 
rencijos, akinių išradėjas. Dieve atleisk jam nuodėmes. 1317 m.“ 45), 


44) Greetif, L c, p. 68. 

4) „Oui diace Salvino d'Armato degl'-Armati di Fir. Inventor degl' 
occhiali. Dio gli perdoni la peccata. Anno D. MCCCXVII“. — Cit. iš 
Albertotti, L c., p, 341. 

Manni sakosi toliau, esąs girdėjęs, kad tas paminklas dar 
tebėsąs. Greetffas čia teisingai pastebi, kad labai keistai atrodo, 
kodel Manni, gyvendamas Florencijoje, nepaskubėjo nueiti pats , 
savo akimis pažiūrėti paminklo tam žmonijos geradėjui, kurio 
vardas 450 metų išbuvo visų užmirštas. Jis nė to laidotuvių 
sąrašo nesistengia pats pamatyti. Ir šito vienintėlio dokumento, 
be Migliore'o, niekas kitas nėra mates ir niekur kitur jis nėra 
minimas. 

Reikia įsidėmėti, kad Dati savo raštuose visai nemini savo 
tautiečio Salvino dArmati. 

Po Migliore'o knygos pasirodymo, visuose vadovuose 
po Florenciją, visuose. Florencijos aprašymuose yra minimas šitas 
tariamojo akinių išradėjo paminklas. Siandie s. Marijos M. baž- 
nyčioje tikrai yra paminklas. Tačiau Albertotti, ištyręs dabar- 
tinio paminklo istoriją, rado, kad jis buvo pastatytas Marijos M: 
vienuolyne tik 1841 metais, tur būt, belaukiant buvusio tais metais 
Florencijoje tarptautinio mokslininkų suvažiavimo. 1891 metais, 
ardant vienuolyną, paminklas buvo perkeltas į pačią bažnyčią ir 
„buvo pakeistas akmuo. Paminklas yra iš marmuro ir susideda 
iš akmens su minėtuoju užrašu ir iš biusto. Albertotti 
nuomone, tas biustas esąs iš Romos dekadencijos laikų, senovinės 
graikų skulptūros kopija +6). 

Greetfas daro išvadą, kad minėtasis Migliore'o doku- 
mentas ir tame dokumente minimasis paminklas, lygiai kaip ir 
d'Armati vardas, yra pramanyti. Ir Manni'o pastangos išaukš- 
tinti Florenciją yra tik jo lokalinio patriotizmo išdavinys. O dabar 
esąs paminklas atsirado iš filorencijiečių noro pasigirti laukiamiems 
1841 m. į kongresą svetimų kraštų mokslininkams*7). Italų isto- 
rikas ir archeologas del Lungo, kalbėdamas apie Salvino 
dArmati paminklą, sako, kad metas jau būtų nugriauti šis 
suklastotasis paminklas *š). 





") Albertotti, I. C., p. 346. 

47) Greeti, I. C., p. 90. 
*) Del Lungo. Chi ė Vinventore degli occhiali? Bologna. 1921 
— Cit. iš Greeitt, NeNciė Arbeiten ūber die Ertindung der Brillen. Dtsch. 
opt. Wochenschr., Jg. 9, Nr. 16, p. 240, 1923. 


XI. 
Patriotų varžymasis del akinių išradėjo. Venecija — 
spėjamoji akinių tėvynė, 


Tokiu būdu mes matėme du svarbiu Italijos miestu, Pizą 
ir Florenciją, besivaržančiu del akinių išradėjo. Redi stengiasi 
išrodyti, kad akinių išradimo garbė priklauso Pizos miestui, o 
Dati ir ypaciai Manni nori tą garbę paveržti Florencijai. Ne- 
trūko ir daugiau panašių pastangų pramanytomis istorijomis, 


spėliojimais ir tariamais faktais pasisavinti akinių išradėją savo kraš- | 


tui arba savo tautai. 

Taip antai, dar 1692 metais Molyneux buvo pareiškes, 
kad neišvardytasis asmuo, kuris nenorėjęs vienuoliui Spinai pa- 
sakyti akinių dirbimo paslapties, buvęs taip pat vienuolis ir ne kas 
kitas, kaip jo, Molyneux'o, tėvynietis anglas Roger Bacon, 
vienintėlis, kuris savo optikos patirtimis būtų sugebėjęs tai pa- 
daryti **). 

Molyneux'o nuomonei pritaria Robert Smith, Pan: 
sier, Bock, Bourgeois ir kiti Pansier mano, kad 
Bacon'as senatvėje, kai nebegalėjo skaityti, būtinai turėjęs atsi- 
minti savo tyrimus, kad rutulio segmentai gali padidinti raštą, ir 
kad jis būtinai turėjęs išrasti akinius. Pansier sako, kad B a- 
c o n'as buvęs nuo žmonių neišmanėlių daug kentėjęs ir nebeturėjęs 
jiems geros širdies. „Gailiuos, pasakęs Bacon'as, kad tiek 
triūso esu padėjęs mokslui. Tiesa yra karti kiekvienam bemok- 
sliui, et malus semper ignorans“. Jis esąs matęs savo knygas, 
vyresnybei liepus, Oksiordo bibliotekoje grandiniais sukaus- 
tytas kirminams griaužti ir nebeturėjęs didelio noro savo išradimų 


skleisti. Jo kivirčai su popiežiais buvę padarę įo vardą nekenčiamą, ' 


todel akinių išradimas išsiplatinęs, o išradėjo vardas likęs užmirš- 
tas ??). 

Gento (Gando) optikas Caesemacker daro pastangų 
išrodyti, kad už akinių išradimą pasaulis turįs būti dėkingas jo 
tėvynei Niderlandams. Jis taip pat sako, kad akinius esąs išradęs 
Bacon'as. Bet Bačon'as buvęs ne anglas, 0 valonas, nes 
esąs gimęs šiaurės Francūzijoje. Jis draugavęs su kitu tokiu 
pat valonu Gento vyskupu Goethals'u („Doctor solemnis“) ir 
padovanojęs jam savo išrastuosius ir iš valoninio stiklo pada- 


4) Dioptrica nova. A Treatise of dioptricks by W. Molyneux oi 
Adi ns Esą, a 1692. (Chap. VI, p. 254 — 259). — Ct. Hirsch- 
erg, I 
50) Panatėr Aa MA A 


„MTV 


4 
. 
4 
! 





ei r LS 2 


rytus akinius. 1285 metais Goethals'asbuves išsiųstas savo 


"ordeno reikalais važiuoti į Romą. Jam bevažiuojant miręs po- 


piežius; todel Goethals pasilikęs Pizoje belaukdamas, kolei 
bus išrinktas naujas popiežius. Pizoje jis susipažinęs su vie- 
nuoliu Spina ir šiam parodęs Bacon'o išrastuosius akinius. 
Bet kadangi Bacon'as tuo laiku sėdėjęs kalėjime, tai įo vardas 
buvęs kunigams nemalonus ir todel nebuvęs minimas. Tokiu 
būdu Bacon'o išradimas patekęs į Italiją?!). 

Hirschberg'ui visa šita istorija pasirodė įtartina, panaši 
į detektyvų romaną. Todel jis buvo kreipęsis į Gento universi- 
teto oitalmologijos profesorių D. van Duyse, kuris, dalyką | 
ištyręs, patikrino, kad minėtojo rašto autorium buvęs ne optikas 
Caesemackeris, bet žurnalistas Schellinck, kad kai 
kurie dokumentai, kuriais tame rašte remiamasi, esą suklastoti 
arba tyčia pramanyti, ir kad visas raštas esąs literatinė mistitika- 
cija, padaryta optiko Caesemacker'io naudai??). 

Tokiu būdu visos pastangos surasti tikrąjį akinių išradėją 
yra nuėjusios niekais. Labai galimas daiktas, kad akinių išradi- 
mas nė negali būti surištas su kurio nors asmens vardu. Kai 
kurie fizikai (Priestley, Poggendoritf) ir oftalmologai 
(Hirschberg, Greeiff) mano, kad akinių išradimas galėjo 
įvykti pripuolamai, atsitiktinai, bemėginant šlifuotus stiklo gaba- 
liukus. Išradimo laikas buvo palengva pribrendes. Moksliškasis 
pagrindas buvo padėtas arabo Alhazen'o, lenko Vitellon'o 
ir anglo Bacon'o padarytąja pažanga optikoje. Šlifavimo tech- 
nika buvo žinoma senovės aigiptiečiar=s ir graikams. Stiklo 
gamybos techninė pusė vis tobulėjo. Kai kur (Venecijoje) iš- 
mokta gaminti permatomas skaidrus bespalvis stiklas. Liejamas 
bažnyčių langams stiklas (specularia) galėdavo pasitaikyti plan- 
konveksinis su fokusu 2—1 metro atstumo (Cl. du Bois- 
Reymond). Relikvijų būstuose ir monstrancijose langutis 
būdavo iš šliiuoto berilo arba kristalo. (Galėta pastebėti tokio 
konveksiškai šlifuoto kristalo padidinamasis veikimas. Lygiai tą 
pat galėjo pastebėti kuris stiklo dirbtuvės darbininkas ar meisteris, 
arba net tūlas jų. Gali būti, kad tokio pastebėjimo svarbu- 
mas iš karto visai nebuvo suprastas, ir tik vėliau buvo įvertinta 
šitokio empiriško išradimo nauda. Cl. du Bois-Reymond'o 
nuomone, vienas kitas lęšis galėjęs būti vartojamas padidinimui 
jau senovėje. Išradimas ilgai nepagarsėjęs ne del to, kad jo nau- 
dingumas nebūtų buvęs pažintas, bet veikiau del to, kad jis buvo 
mažai tereikalingas??). 


51) Caesemacker. Notice historigue sur Ies lunettes et les 
verres optigues. Gand. 1845. Referatas: Annales d'Oculist. 1846. XVI, 
p. 128—131. 

52) Hirschberg, L. c., p. 26. 

55) Claude du Bois-Reymond. Zur Geschichte der Glas- 
linsen. — Beitrūge zur Augenheilkunde. Festschrift fūr Julius Hirschberg. 
Leipzig. 1905, p. 105. 

Akinių išradimas, Greetf'o nuomone, veikiausia įvykęs 


Venecijoje arba Murane prie Venecijos, kur stiklo gamyba anais 


laikais buvo visų tobuliausia. Sunku esą atspėti, ar čia kiek prisi- 
dėjo Bacon'o knyga („Opus majus“), kuri 1267 m. buvo iš- 
siųsta iš Paryžiaus popiežiui į Italiją, ar ir be to apšviestoje 
Venecijoje su aukštai išaugusiu menu ir technika stiklo gami- 
nimo ir apdirbimo srityje pasisekė visai nesąmoningai gauti pir- 
masis padidinamasis stiklas akiniams. 

Ne kas kitas, kaip Venecija bus įkūnijusi mokslininkų teo- 
riškai atrastą tiesą, kad konveksiniai stiklai laužia šviesą ir veikia 
padidindami. Šitos tiesos įkūnijimu Venecija bus padariusi neap- 
sakomą geradarybę žmonijai, davusi senažiūriams priemonę 
senatvėje nesiskirti nuo knygos, nuo mokslo. 

Venecijoje daug šimtų metų klestėjo akinių samyba. Čia 
įau 1300 ir 1301 m. aukštoji taryba rado reikalo reguliuoti tą 
gamybą, uždrausdama vartoti akiniams paprastą stiklą vietoje 


gerojo kristalinio. Čia yra užsilikę seniausių priminimų apie | 


akinius raštijoje ir dailėje. Trevisoje, netoli nuo Venecijos, yra 
bažnyčia su akiniuotų vienuolių paveikslais sienose ir freskomis 
iš 1352 metų. Veronoje yra Palazzo Canossa iš XVI amžiaus 
su freskomis, kurių motyvą sudaro, be kitų emblemų, ir akiniai. 
Akinių išradimas pasiliko nesurištas su kieno nors vardu. 
Pačioje Venecijoje išradėjo niekas nemini. Kiek laiko praėjus 
buvo manoma, kad akiniai egzistuoja jau nuo Kristaus laikų. 
Dailininkai savo paveiksluose atvaizduoja anų senų laikų asmenis 
su akiniais. Ypačiai mėgstama buvo piešti su akiniais šv. Jeroni- 
mas. Jis net patampa akinių dirbėjų, akinių pardavėjų ir optikų 
patronu. Dar 1660 m. Venecijoje buvo vienos akinių sankrovos 
iškaboje šv. Jeronimo paveikslas su parašu: „Šv. Jeronimui, 
akinių išradėjui“ („S. Girolamo inventore degl' occhiali“)?*). 


544) Bock,l. c., p. 14. 

XII. 
Akiniai senažiūriams ir žemažiūriams. Akinių veikimas 
ir žmonių prietarai. XVI — XVIII amžių akių gydytojai. 


Pirmieji akiniai buvo iš konveksiškai šlifuotų stiklų. Pra- 
džioje būdavo vartojamas vientisas padidinamas stiklas (monoklis) 
su rankena skaitant laikyti ties knyga, kaip spėjo Alhazen'as 
ir Bacon'as, arba prie vienos akies. Neilgai trukus pradėta 
dirbti dvigubi stiklai, binokliai, laikomi ties abiem akim, arti prie 
akių. Tai buvo dideli apskriti stiklai metaliniuose rėmeliuose. 
Kiekvienas jų turėjo kotą. Abu kotu būdavo sujungtu tarp savęs. 
Galima buvo tokis binoklis laikyti už kotų rankoje ties akimis, 
galima buvo jis ir ant nosies užsikabinti. Apie pirmykščių akinių 
išvaizdą mes galime spręsti iš paveikslų, kurių seniausieji yra 
Trevisos bažnyčioje iš 1352 metų. 





Pav. 5. 
Pirmykščiai akiniai. | 
„ Savonarola??) viename savo pamokslų (1490 m.) pa- 
taria-segti akinius prie kepurės, kadangi nuo nosies jie lengvai 


5) Girolamo Savonarola (1452—1498) buvo garsus Uaių 
pamokslininkas, smarkiai pliekdavęs žmonių ištvirkimą, nesigailėdamas n 
kunigų. Buvo apskųstas atskilęs nuo bažnyčios ir sudegintas, 


Lsd 


nukrenta. Šitoks būdas buvo patogus tik kunigaikščiams, kuriems 
nereikia, sveikinantis, kepurės nusiimti (Bock), arba rytų kraš- 
"tuose, kur sveikinamasi kepurės nenusiimant. Paprotys nešioti 
akinius prisegtus prie kepurės ilgai buvo išsiplatinęs Persijoje?“). 

Vis tai buvo akiniai senažiūriams arba aukštažiūriams. 
Konkaviniai akiniai žemažiūriams buvo pramanyti daug vėliau. 
Pirmasis užsilikęs dokumentas apie konkavinius stiklus yra iš 
XVI šimtmečio, būtent popiežiaus Leono Xatvaizdas, Rafaelio 
pieštas tarp 1517—1519 metų. Leonas buvo žemažiūris ir nau- 
dodavosi akiniais medžioklėje, kurią mėgdavęs, ir kitais atvejais. 
Toliau, konkavinius akinius mini fizikas Joannes, Canterbury'o 
vyskupas, savo knygoje „Perspectiva communis“ (1542 m.). 
Paryžiaus profesorius Hollerius (mirė 1563 m.) buvo pirma- 
sis gydytojas, kuris žemažiūriams duodavo konkavinius akinius. 





“ Pav. 6. 
Pirmykščiai akiniai. 


Kuriuo būdu akiniai padeda matyti, ilgai buvo visai neži- 
noma. Minėtasis, savo laiku garsus gydytojas Hollerius savo 
knygoje „De morbis internis“ (išspausdinta 1571 m., įam mirus) 
aiškina, kad myopų regėjimo dvasia („spiritus visorius“) esanti 
per skysta, O senų žmonių per tiršta. Todel žemažiūriai matą 
mažiausią daiktą, bet tik arti. Senų žmonių tirštesnioji dvasia 
pajėgianti matyti tolimus ir didelius daiktus. Akiniai esą priemonė 
konveksiniais stiklais raidėms ir kitiems daiktams sumažinti, kad iš 
artumo būtų matomi, o konkaviniais stiklais— jiems padidinti, kad 
iš toliau būtų matomi“?). Iš šitų klaidingų išvedžiojimų aišku, 
kad is naudingumas buvo daugiau žinomas empiriškai, negu 
teoriškai 


56) Apie kepurinius akinius žiūrėk: Greeff, Klin. Monatsbl. f. 
Augenheilk. 1913, Bd. XV, p. 224. | 
„ ")Greeif, Die Erfindung der Augenglūser, p. 108. 

Liaudyje buvo susidariusi pažiūra, kad akiniai galį kiekvieno 
žmogaus regėjimą paaštrinti. Susidarė net tam tikra nuomonė, 
kad norint ką ryškiau pamatyti, reikią pro akinius žiūrėti.  Tatai 
liudija posakiai: „užsidėk akinius ir žiūrėk“, arba: „tai galima ir 
be akinių matyti“, ir tolygiai. Panaši pažiūra yra pasiekusi ir 
Lietuvą, kas matyti iš priežodžio: „vyžoto ir pro aki- 
nius niekas nemato“ >). | 

Dideli stiklai ant akių su ilgais kotais turėjo juokingai at- 
rodyti. lr iš tikro, akiniai, lygiai kaip ir akiniuoti žmonės, daž- 
nai būdavo pašaipos objektu ir karikatūroms bei satiroms tėma. 
Negana to. Neapšviesta liaudis žiūrėjo į akinius su nepasitikė- 
jimu ir baime. Akinių veikimas atrodė jai pareinąs nuo kažin 
kokios paslaptingos įėgos, nuo burtų. Apie Roger Bacon'ą 
dar po trijų šimtų metų Record'as (1551 m.) pasakoja, kad 
šliiuojant stiklo lęšį velnias jam padėjęs, nes pro tą stiklą buvę 
galima matyti įstabių ir neregėtų dalykų??). Ne vienas pirmųjų 
akinių dėvėtojų buvo įtartas turįs santykių su nelabuoju. Toks 
velnio padaras galėjęs žmogų suklaidinti, jį apgauti. Iš čia yra kilęs 
kai kur vartojamas posa- Zo5 
kis: „nori man akinius už: 
dėti ', prasme „nori mane 
apgauti“. | 

Panaši pažiūra į pas- 
laptingą, stebuklingą aki- 
nių veikimą laikėsi labai 
ilgai. Dar 1823 m. mor- 
monų tikybinės sektos 
pranašas J. Smith'as, 
angelo vedamas, radęs 
Kumoros pakalnėje, ne- Karikatūra iš 1715 metų. 
toli nuo Palmyros, dėže, (Iš Bock'o). 
pilną aukso lentelių, ka- 
žin kokių neišskaitomų hierogliių prirašytų. Savo laimei, jis 
čia pat radęs įstabius akinius, kurie jam tuojau padėję išskaityti 
apreiškimo hierogliius ir parašyti mormonų šventąją knygą “?). 

Gydytojai taip pat nežinojo akinių veikimo esmės. Todel 
nenuostabu, kad jų daugunia ilgai su panieka žiūrėjo į akinius. 
Nėjes aukštojo mokslo, bet geras chirurgas ir akių ligų praktikas 
George Bartisch (1535—1606), kuris yra pirmasis parašęs 





58) „Tauta ir Žodis“. Kn. III. 1925, p. 377, Nr. 139 (pasakyta: „vy- 
žuoto ir per akinius...“ ). 

55 Bock, L <, p. 17 (R. Record'as [1510—1558] — anglų 
matematikas ir gydytojas, dėstė Oksiordo universitete matematiką. 
Spausdindamas savo matematikos veikalus prasiskolino, už skolas pakliuvo 
į Londono kalėjimą ir tenai mirė). 

60) Mormonai arba „pastarųjų dienų šventieji“ („Latter-Day-Saints“) 
yra tikybinė sekta, įsteigta Amerikoje (U. S.) 1830 m. Už poligamiją ji yra per- 
sekiojama. Mormonų priskaitoma apie pusę milijono. Ir Londone jie turi 
savo bažnyčią. y 

vokiečių "kalba akių ligų vadovėlį („Ophthalmodouleia“ 
1583 m.), draudžia vartoti akiniais. Akiniai kenkią akims, sako į jis: 
Daug geriau ir naudingiau esą nesipratinti prie akinių ir stengtis be jų 
apsieiti. Kad nereiktų vartoti akinių, Bartisch'as duoda gerti 
miltelių, akims plauti vandenėlio (krapų arbatos ir tolyg.) ir t.t.6)). 
Bartisch'o vadovėlis dar po šimto metų buvo plačiai 
vartojamas, O gydytojų neigiama pažiūra į akinius tęsėsi iki 
XIX amžiaus. | ž5 
| Specialiai akių. gydymu XVI-XVII amž. retas gydytojų 
tesimanydavo. Mokytam žmogui, susipažinusiam su Aristote- 
liu ir Galenu, buvo nepadoru dirbti kitoks, negu proto dar- 
bas. Gydytojui nepadoriu darbu buvo laikoma ir chirurgija“). 
Geresnieji chirurgai taip pat vengdavo akių operacijų. Šita sritis 
buvo palikta pūslės akmenų operatoriams — cirulnikams, pirti- 
ninkams ir šarlatanams (barbitonsores, balneatores). Teoriško 
prisirengimo jie neturėdavo. Dauguma jų buvo „stulti et solidi“, 
sako Guy de Chauliac. Eidavo jie iš miesto į miestą, 
ieškodami turgavietėse ir kitokiose viešosiose vietose lengvatikiu 
pacientų, kuriems įie pardavinėdavo miltelius, vandenėlius, tepa- 
lus, vienam kitam nudurdavo kataraktą, kauterizuodavo ašarų 
fistulą ir išnykdavo taip pat greitai, kaip ir atsiradę, nelaukdami 
padarytų operacijų galo ir išdavos 63). 


61) Hirschberg, L. c., p. 339. 

62) „Inhonestum ma istrum in medicina manu operari“. (G. Honig- 
mann. Das Wesen der Medizin. Leipzig. 1924, p. 265). 

63) Palygink: van Schevensteen. Les oculistes ambulants dans 
„les Provinces Belges aux XVII et XVIII siėcles. Bruxelles. 1924. 

XIII, 


Esierio atradimai. Akiniai ir gydytojai. A ks 
pardavėjai. 


XVII amžiaus pradžioje J. Kepleris (1571 — 1630) 
pirmasis pažino dėsnius, kuriais šviesa laužiasi pro sferinius stik- 
lus, ir padėjo mokslingą pagrindą apskritai dioptrikai ir ypačiai 
tiziologinei akies dioptrikai“*). | 

Buvo įau aukščiau minėta, įog Alhazen'as apie 1100 
metus buvo pasakęs, kad ne akis yra šviesos šaltinis, bet kad 
šviesa, skleisdamasi nuo išorės daiktų, įeina į akį. Bet jis klydo, 
manydamas, kad matomųjų daiktų vaizdai pasidaro pryšakiniame 
Iešio paviršiuje. Tokios pat nuomonės buvo dar po 500 metų 
italų fizikas Porta (1540—1615), nors jis ir lygino akį su jo 
paties išrastąja camera obscura6), - 

Maurolycus (gyveno Messinoje 1494—1577) pirmasis 
akies Ieši prilygina stikliniam lęšiui ir tvirtina, kad jis laužiąs spin- 
dulius savo ašies linkui. Bet kuriuo būdu įvyksta regėjimas, jam 
paliko neaišku““). Kiek arčiau prisiartino prie tiesos Bazelio pro- 
fesorius gydytojas Plater'is““), kuris sakė lęšį esant prietaisu 
- iui laužti, 0 regėjimo procesą įvykstant tinklainėje (re- 
tinoje). 

Tik Kepler'is pareiškia visai teisingą pažiūrą į regėjimo pro- 
cesą. Jis sako, kad iš kiekvieno išorės daiktų taško išsiskleidžian- 
čių spindulių žiupsnys arba konusas, persilaužęs pro akies rage- 
ną ir lešį, vėl susirenkąs į vieną tašką retinoje ir kad tokiu būdu 
retinoje pasidarą atžagari išorės daiktų vaizdai. Tatai buvo po 
keleto metų patvirtinta įstabiais įezuitto Scheiner'io eksperi- 
mentaisė*). Kad optiniai vaizdai pasidaro retinoje, jis išrodė, ati- 


64) Paralipomena ad Vitellionem guibus Astronomiae pars optica tra- 
ditur, etc. Francofurti, 1604. — Vokiečių F. Plehn'o vertime, M v. 
Rohr'o išleistame: J. Keplers Grundlagen der geometrischen Optik (im 
tirs ie an die Optik des Witelo). Leipzig. 1922. Ostwald's Klassiker, 

r 

65) De Refractione etc., 1593.— Cit. iš Donders, p. 374. 

ė6) Maurolycus. Photismi de lumine et umbra. 1575. — Cit. iš 
Don d e rs, p. 374. 

7) Felix Plater (1536—1614), garsus gydytojas ir medicinos 
uaiią Bazelio universitete reformatorius, ypačiai anatomijos srityje. Jo 
tėvas buvo šveicarietis, iš piemenų patapo žymiu Bazelio miestiečiu ir pa- 
garsėjo, įdomiai parašyta savo biograiija. 

Scheiner. Oculus sive fundamentum opticum. Inspruck. 1619. 

dengęs retiną gyvulių akyje iš užpakalio. Žmogaus akyje šitokį 
pat eksperimentą jis padarė 1625 metais Romoje“?). 

Kepleris žinojo, kad daiktas turi būti tam tikro at- 
stumo nuo akies, idant retinoje pasidarytų ryškus jo atvaizdas. 
Žemažiūrio akiai daiktas turi būti arti prie akies, o aukštažiūrio 
— toli nuo akies. Tai išaiškinus, tuo pačiu buvo išaiškintas klausi- 
mas, kodel vieniems žmonėms padeda ryškiai matyti konkaviniai, 
o kitiems konveksiniai stiklai. . 

Keplerio nustatytieji dioptrikos dėsniai turi ir šiandien ga- 
lios. Tačiau kai kurie dalykai, surišti su regėjimo procesu, ypa- 
čiai akių prisitaikymas įvairiam toliui arba jų akkomodacija, pasi- 
liko pačiam Kepler'iui neaiškūs. Tad nieko nėra nuostabaus, 


kad dar šimtą metų su viršum įvairių autorių buvo siūloma įvai-. 


rių paradoksinių ir viena kitai prieštaraujančių teorijų. 
Ir praktikoie gydytojai negalėjo pasinaudoti Kepler'io iš- 
aiškintąja akinių veikimo esme. Vis dar pasiliko neaišku, kodel 


įvairiems žmonėms reikalingi nevienodai šlifuoti stiklai. Pavyz- 


džiui, nežinia buvo, kodel vieniems žemažiūriams buvo reikalingi, 
kad toli gerai matytų, konkaviniai stiklai, o kitiems — konveksi- 
niai, lygiai tokie pat, kokie yra reikalingi seniems žmonėms arti 
žiūrėti. 

Be to, gydytojai dar ilgą laiką neturėjo jokio kontakto su 
fizikos ir technikos pažanga. Todel dar ilgai po Kepler'io me- 
dicinoje viešpatavo Galeno pažiūra į regėjimo procesą su jo 
„regėjimo dvasių“ teorija („anemoi optikoi“ arba „spiritus visi- 
vi“). Nenusimanydami apie akinių veikimo būdą, gydytojai veng- 
davo akinių derinimo darbo, tarytum tas darbas juos žemintų, 
jiems nepritiktų. Jie net drausdavo akinius vartoti ir vietoje jų 
duodavo „akims sustiprinti“ įvairių vandenėlių ir kitokių vaistų'?). 
Taip, garsusis praėjusio šimtmečio akių gydytojas Sich el, Pa- 
ryžiuje pats pirmasis įsteigęs 1832 m. specialinę akių ligoms kli- 
niką, dar 1845 metais, minėdamas hypermetropijos atsitikimus ir 
nesuprasdamas jos esmės (hypermetropiją jis vadina „amblyopie 


presbytigue congėnitale“), bet konstatavęs, kad konveksiniai stik-, 


lai matymą pagerina, tačiau neleidžia jų nešioti. O tiems, kas jau 
dėvi akiniais, liepia juos mesti, baidydamas pavojingais amblyo- 
pijos (regėjimo nusilpimo) padariniais “!). Panaši klaidinga pa- 
žiūra dar ilgai viešpatavo tarp gydytojų. 

Prisimindamas, kokia daugybė žmonių turi hypermetropiją 
ir kiek jų būdavo varginami įvairiais vaistais ir amžina baime 





69) Helmholtz. Handbuch der Physiologischen  Optik. 3 
Aufl. Bd. I. Hamburg - Leipzig. Voss. 1909, p. 97. 

70) „Solent praescribere medici—sako Plempius—myopibus den- 
santia atgue constringentia, guae ita consulunt, ut spiritus visivi incras- 
sentur“.— Cit. iš Stilling, Nero's Augenglas. — Zeitschr. f. Augenh. 
1900, Bd. III p. 144. 

"3 Sichel. Des lunettes et des čtats pathologigues, consčcutiis a 
leur usage irrationel. Annales d'Oculistigue. T. XIII, p.p. 5, 49, 109, 169. 
T. XIV, p.p. 14, 193. 1845.—Cit. iš Donders, I. c., p. 272. 

visai netekti šviesybės, Donders'as sako: „tikra laimė, kad 


„daugelis tokių žmonių kreipdavos į paprastus empirikus, vadina- 


'muosius optikus, kurie stengdavos pririnkti jiems tinkamus akinius“ 


(Donders, p. 274). 

Taigi akinių derinimo, jų pririnkimo darbas daugiau kaip 
penkis šimtus metų nuo jų išradimo buvo paliktas jų pardavėjams. 
Akinių pardavėjai paprastai keliaudavo su savo prekėmis 
per kaimus ir miestus. Pardavinėdami paslaptingai veikiančius 


-stiklus, jie, be abejojimo, darydavo kaimuose didelio įspūdžio. 


A 


Tokių klajojančių pardavėjų tarpe atsitikdavo ir apgavikų, Kurie 
skelbdavosi esą akių gydytojai, kad brangiau parduotų savo pre- 
kes. Jie siūlydavo akinius ne tik knygai skaityti arba toli matyti, 
bet ir sergantiems įvairiomis akių ligomis, kurioms akiniai visai 
neturi prasmės. Kai kur miestuose būdavo ir pastovių sankrovų 
akiniams. Bet ir čia akiniai būdavo parduodami laikantis tik. 
vienos taisyklės — rūpinantis, kad pardavėjui naudos. iš to dau- 
giau būtų. | 2 

Nusimanantieji akinių derinime būdavo retenybė. Iš XVII 
amžiaus yra užsilikęs ispaniškai parašytas įstabus Daza 
de Valdeės'o“?) veikalas apie akinius, kuriame randame akių 
anatomiją ir fiziologiją, įvairių akinių veikimą, jų numeraciją ir 
gana tikslių praktiškų patarimų akiniams derinti. Netenka abejoti, 
kad tais patarimais tik retas akinių pardavėjų tesinaudojo. Šių 
dienų dioptrinė akinių numeracija buvo įvesta 1873 m. 


?) Daza de Valdes buvo paprastas teologijos licenciatas ir“ 
nkvizicijos notaras Sevilijoje (5panijojė). Savo knygą „Uso de los 
Antojos“ jis išspausdino 1623 m. Trijų šimtų metų sukaktuvėms toji 
knyga buvo atspausdinta su komentarais: Dr. M. Marąjuez. El libro 
del lic. benito Daza de Valdės „Uso de los Antojos“. Biblioteca classica. 
de la Medicina Espanola. Madrid. 1923. 








XIV. 


Donders'as. Akių refrakcija ir akkomodacija. Akinių 
veikimas refrakcijos anomalijose ir akkomodacijos su- 
trikimuose. | 


Tik antrosios praėjusio šimtmečio pusės pradžioje Holan- 
dijos mokslininkas Donders'as (1818—1889) įstengė aiškiai 
apšviesti šią tamsią oftalmologijos sritį. Akinių istorijoje D 0 n- 
ders'as padarė pradžią naujam moksliniam laikotarpiui. Jis at- 
rado, kad akis prilygsta komplikuotam optikos aparatui, ir jai 
tirti pavartojo gamtos mokslų metodes. Jis griežtai atskyrė tizi- 
kinę akies savybę-—jos refrakciją, jos pajėgumą laužti švie- 
sos spindulius ir glausti juos į krūvą, nuo fiziologinės savybės— 
nuo jos akkomodacijos, nuo jos pajėgumo prisitaikinti 
visokiam tolumui. 

Donders'as -rado, kad fizikinė akių jėga esti įvairi, kad 
akių fokusas gali būti įvairiame atstume nuo akies pryšakio. 
Vienų akių fokusas atatinka retinos lazdelių-konusų sluogsniui; 
tokios akys turi taisyklingą matymą. Donders'as pavadino 
tokias akis emmetropinėmis. 

Kitų akių fokusas yra šioje pusėje retinos; tai reiškia, kad 
ateinantieji iš tolimo taško paraleliai spinduliai, persilauždami 
akyje, susieina į krūvą dar nepasiekę retinos. Retinoje susieina 
tiktai išsisklaidantieji, divergentiniai spinduliai. Tokios akys yra 
pritaikintos arti matyti. Jos mato ryškiai iš arti, jos yra žema- 
žiūrės arba, anot Donders'o, myopinės. Kad tokios akys ga- 
lėtų ryškiai toli matyti, reikia duoti įgaubtus, konkavinius akinius, 
kurie paralelius spindulius išsklaido, daro juos divergentiškais, 
tarytum jie ateitų iš artimos vietos. 

Vėl kitų akių fokusas yra anoje pusėje akies dugno; tai 
reiškia, kad ateinantieji iš tolimo taško lygiagrečiai spinduliai pa- 
siekia retiną dar nesuėję į krūvą. Ir tokios akys neturi ryškaus 
matymo. Kad jos ryškiau matytų, kad jų fokusas iš užpakalio 
prisiartintų į retiną, reikia padidinti jų laužiamoji jėga. Tam ga- 
lima pavartoti fiziologinė įėga—akkomodacija, kuri emmetropinių 
akių yra vartojama tik arti žiūrėti. Pavartojus akkomodaciją toli 
žiūrėti, jos gali nebepakakti, kai reikia arti žiūrėti, ir tokios akys, 
skaitant, greitai pavargsta. Akkomodacijos gali tokioms akims ne- 
pakakti ir toli žiūrėti; tuokart įos nemato ryškiai nei toli, nei 
arti. Donders'as pavadino tokias akis hypermetropi- 

mėmis. Vietoje akkomodacijos, akių laužiamajai jėgai padidinti 
galima pavartoti išgaubtus, konveksinius stiklus. Todel hyperme- 
tropinėms akims padeda konveksiniai akiniai. 

Fiziologinis akių savumas, jų pajėgumas prisitaikinti visokiam 
+tolumui arba jų akkomodacija pareina nuo tam tikrų, akyje 
padėtų, vadinamųjų ciliarinių muskulų ir nuo akių lęšio elastiš- 
kumo. Gali atsitikti tų muskulų sutrikimas, sakysim, jų paraly- 
žius, —ir akkomodacija sutrinka. Žmogaus senatvėje nyksta akių 
lęšio elastiškumas, lęšis pasidaro sustingęs, —ir akkomodacija 
sunyksta (presbyopia, senažiūriškumas). Tokioms akims žu- 
vusiai akkomodacijai pavaduoti tinka konveksiniai akiniai. 

Kaip matome, Donders'as nustatė refrakcijos rūšis, 
atskyrė ametropiją (myopiją su hypermetropija) nuo e m- 
„metropijos ir išaiškino, kokie kuriam refrakcijos anomali- 
jos laipsniui reikalingi akiniai. Jis ištyrė akkomodaci įos 
savumus, jos santykius su akių retrakcija ir su žmogaus amžiumi, 
jos patologiškus sutrikimus, ir išaiškino galimumus stikliniais lę- 
šiais pavaduoti trūkstamai akkomodacijai, pav., senatvėje. Šituo 
būdu Donders'as aiškiai nušvietė buvusį ligi tol tamsų me- 
dicinos užkampį ir akiniams derinti davė mokslišką pagrindą“). 

Donderso darbą patobulino Helmholtz'as, pagar- 
sėjęs medicinoje ypačiai savo oftalmoskopu (1851 m.). Juodu 
kartu su Graefe padėjo tvirtą pagrindą oftalmologijai ir iš- 
plėtė ją atskira medicinos šaka. 

Nuo to laiko akių gydymo srityje pasidarė didelė atmaina. 
Šiandien žymią okulistų darbo dalį sudaro ligonių refrakcijos ty- 
rimas ir akinių derinimas. Nė vienas akių gydytojas nebenorėtų 
pasigesti akinių. 


73. Donders. De Anomalien der Refraction und Accommodation 


„des Auges. Deutsche Ausgabe von Becker. Wien. 1866 

XV. 
Astigmatizmas ir cilindriniai stiklai. 


Atsitinka žmonių, kurių dioptrinė akių sistema yra asimet- 
riška. Tokia asimetrija, vadinama astigmatizmu, pareina 


"nuo to, kad viename ragenos meridiane »jos išgaubimo radijusas: 


yra trumpesnis, o kitame ilgesnis. 

Pirmasis pažino astigmatizmą gamtininkas Thomas Young, 
savo akyse ir pirmasis jį aprašė (1801 m.)“), nors klaidingai įį 
aiškino rainelės ir lęšio kreiva, žiūrint akies ašies, būkle. Tas. 
pastebėjimas nebuvo tuokart nei jo paties, nei jo bendralaikių 


prideramai įvertintas. 


Dešimtį metų vėliau Berlyno gimnazijos mokytojas F i- 
scher'is savarankiškai konstatavo panašią anomaliją savo akių. 
Jis pastebėjo, kad ne vienodai ryškiai matąs horizontalias ir“ 
vertikalias linijas, ir spėjo, kad tai pareiną nuo įo ragenų asi- 
metriško išgaubimo, nuo ne vienodai ilgo radijuso vertikaliame ir“ 
horizontaliame ragenos išgaubimo meridiane. Apie tai jis parašė 
savo mokiniui Gerson'ui, kuris įo laišką paskelbė savo di- 
sertacijoje>). Keletą metų vėliau paskelbtame antrame savo rašte 
Fischer'is mini apie šitos anomalijos dažnumą ir aprašo jos. 
pažinimo būdą““). 

Taip pat savarankiškai rado vienos savo akies astigmatizmą, 
jaunas būdamas, astronomas A ir y ir aprašė jį 1827 m. Airy pir- 
masis rado, kad astigmatizmui koriguoti paprastieji sferiniai lešiai 
netinka, kad tam reikalingi cilindriniai stiklai“). Air y'o aprašy- 
mu susidomėjęs Goode'as rado savo vienos akies astigma- 
tizmą. Paryžiaus optikas Cha mblant'as pagamino jam cilind- 
rinį stiklą, pro kurį jis ryškiai matęs. 

Fiziologas Purkinįe, kuris taip pat pats buvo astigma- | 
tikas, 1825 m. pramanė abi figūras, dar ir šiandie tebevartoja- 


“) Th. Young. On the mechanism oi the eye. Philosoph'cal 
Transactions. 1801, t. 92, p. 23—88.--Vokiečių kalbon išvertė: M. V. Rohr, 
EN Abhandlungen von Thomas Young. Zeitschr. f. ophth. Optik. 1923,. 
224 p — 

“) G. H. Gerson. De forma corneae oculi humani degue singu- 
lari visus phaenomeno. Gottingae. 1810.--1š šitos disertacijos Fischer'io 
laiškas yra atspausdintas: 1) Klin. Mon. f. Augenheilk. Jg. IV, 1866, p. 58—60' 
ir 2) Zeitschr. t Ta Opt. 1925, t. 13, p. 42—44. 

75 M. Rohr, Ueber šdltere Arbeiten zur Feststellung. 
des Augenasligmatismus. Zeitschr. f. ophth. Opt. 1925, t. 13, p. 44. 

")M.v. Rohr, L c., p. 47. 


ma 


mas subjektyviai astigmatizmui tirti: koncentriškus apskritimus 
ir žvaigždę. Ų A 

Tapytojas Cassas dar 1818 m. buvo pastebėjęs savo 
akių astigmatizmą, būtent, jis negalėjo matyti horizontalių brūkš- 
nių. Po daugelio bergždžių pastangų tik 1844 metais pavyko Ro- 
mos optikui Suscipi nušlifuoti jam tinkamas stiklas. Ir dau- 
„giau yra buvę panašių atsitikimų“). | 

Tik Donders'as išaiškino astigmatizmo esmę ir jo reiš- 
kinius. Jis išaiškino, kuo būdu astigmatizme padeda cilindriniai 
stiklai, ir nustatė taisykles jiems derinti. Šių dienų ištobulintomis 
priemonėmis (skiaskopija, Javalio oitalmometras) akių gydy- 
tojai gali labai lengvai pažinti astigmatizmą ir rasti įo laipsnį, O 
gauti tinkamų cilindrinių akinių nebėra jokio sunkumo. 


I — —— 





753 Donders, I. c.,p. 453. 





XVI. 
Spalvoti akiniai. Mikroskopas. Teleskopas. 


Nenagrinėjant visų kitokių akinių, taikomų tam tikroms akių 
«dioptrinio aparato ydoms (pav., keratokonusui), akių muskulų 
pusiausvyros sutrikimams (prizminiai stiklai), kosmetiniam arba or- 
topediniam tikslui, galima būtų paminėti dar akinius konservus, 
kurių vieni yra tam, kad apgintų akis nuo mechaninių pakenki- 
mų, kiti—, kad apsaugotų jas nuo šviesos. Šiam pastarajam už- 
„daviniui nuo XVII amžiaus prasimanyta gaminti spalvoti sti- 
klai, pradžioje žalsvi, vėliau mėlyni, ir koks šimtas metų atgal dū- 
miniai („London smoke“). Minėtasis Daza de Valdes jau 
žinojo spalvotus akinius. | 

Seniau buvo manoma, kad spalvota šviesa turi gydomos 
reikšmės. Todel nėra tos spalvos, kuri nebūtų buvusi pasiūlyta 
vienai ar kitai akių ligai (chromotherapia)"?). Siandie spalvoti aki- 
niai vartojami tik liguistai opioms akims arba šiaipjau akims 
per aitrioje šviesoje. Tikslingiausioji spalva dar nėra galutinai 
nustatyta. Be to, tam tikrais atvejais, tenka vartoti akiniai, absor- 
buojantieji trumpabangius (ultravioletinius) arba ilgabangius (ultra- 
raudonuosius) šviesos spindulius. 

Sudėtine akinių dalį, be stiklų, sudaro dar rėmeliai. Rėme- 
lių medžiaga jau nuo pat akinių išradimo būdavo labai įvairi. 
O jų forma, laikui bėgant, keitėsi, pareidama nuo techni- 
nių sąlygų, nuo mados ir nuo kitokių aplinkybių. Bet kadangi 
rėmelių forma ir medžiaga mažai teliečia akinių esmę, jų naudą 
regėjimui, tai paliksime vis tai nuošalyje. : 

Manau, būtų dar paminėtina, kad iš konveksinių ir konka- 
vinių stiklų kombinacijos ir jų ypatingo suderinimo išaugo visa 
eilė svarbių optinių instrumentų, kaip štai mikroskopas, 
teleskopas, fotogratijos objektyvas, oiftal- 
moskopas ir tt. 

Visų seniausias jų yra teleskopas. Jį pramanė optikas Hans 
Lippershey 1608 metais Middelburge (Holandijoje). Po metų, 
kai apie tai sužinojo Galileiš?), jis pats savarankiškai sukon- 
sstruavo tokį pat instrumentą Paduvoje (1609 m.). 

Astronominį teleskopą (refraktorą) išrado Kepler'is 1611 m. 


2 19) ppenheimer. Theorie und Praxis der Augenglūser. Berlin. 
„p. 68. | 

80) Galileo Galilei (1564—1642) buvo garsus italų mokslinin- 
kas, PEiRImĖjoS ftizikoie ir astronomijoje. Už Koperniko pasaulio 
sistemos skelbimą buvo katalikų bažnyčios persekiojamas. 


XVII. 
Santrauka. 


Trumpai suglaudus visa, kas mums iš akinių istorijos yra. 
žinoma, reikia pasakyti, kad senovėje akinių nežinojo nei aigip- 
tiečiai, nei indai, nei kinai, nei žydai. Dailininkų paveikslai iš 
Kristaus laikų gyvenimo su akiniuotais personažais yra grynas. 
anachronizmas, — anais laikais akinių dar neturėta. 

Jų neturėjo nei graikai, riei romėnai, nors šie (antrieji) žinojo. 
vandens pilnų stiklo rutulių padidinamąjį veikimą. Nerono sma- 
ragdas buvo ne optiniam tikslui, bet veikiausia pavargusioms 
akims apginti nuo įkyrių saulės spindulių. 

Padidinamųjų stiklų akiniams atsirado XIII amžiaus pa- 
baigoje. Jų tėvynė bus, tur būt, Italija. Moksliškąji pagrindą aki- 
niams padėjo savo veikalais Alhazen'as, Vitellon'as ir“ 
Bacon'as. Techninės sąlygos visų patogiausios buvo Vene- 
cijoje ir jos apylinkėje. „Tame krašte yra užsilikę visų daugiausia 
pėdsakų iš pirmųjų laikų po akinių išradimo. Išradėjo vardas. 
nėra žinomas. Išradėju vadintasis Salvinod'Armati pasiro- 
dė esąs pramanytas. : 

Pirmieji akiniai buvo tur būt, ištisiniai  padidinamieji 
stiklai senatvėje skaityti. Vėliau - prasimanyti dvigubi stiklai, 
laikomi ties akimis arba ant nosies uždedami, taip pat senažiū- 
riškumui (presbyopijai). Ilgą laiką akiniai buvo retas ir brangus da- 
lykas. Jų daug nė nebuvo reikalinga, nes maža buvo mokančių 
skaityti žmonių, maža buvo ir knygų. Be to, prietaringa liaudis 
bijojo akinių, manydama, kad paslaptingai veikiantieji stiklai turį 
sąryšio su pikta dvasia. 

Po to, kai buvo išrastas knygų spausdinimas, kai padau- 
gėjo knygų ir jų skaitytojų, ir akinių reikalas pasidarė didesnis.. 

Konkaviniai stiklai pradėta vartoti porą šimtų metų vėliau 
už konveksinius. Pirmuosius jų pėdsakus randame XVI amžiu- 
je Kepler'is pirmasis išaiškino vienų ir kitų stiklų veikimo“ 
esmę, bet moksliškąjį pagrindą akiniams derinti padėjo Do n- 
ders'as XIX amžiaus antroje pusėje. Nuo to laiko mokslas 
apie akinius yra išaugęs į atskirą oftalmologijos šaką, 0 akinių 
pririnkimas iš pardavėjų pereina i;specialistų akių gydytojų rankas. 

Akiniai yra patapę būtiniausiuoju kiekvieno kultūringo žmo- 
gaus įrankiu. Ne del to, kad mūsų akys būtų pasidariusios silp- 
nesnės negu mūsų protėvių, arba būtų išsigimusios, bet del to,, 

kad kultūringo gyvenimo aplinkybės verčia mus maksimaliai  iš- 
naudoti savo jaučiamuosius organus. 

Akys duoda mums kuo daugiausia ir kuo įvairiausių įspū- 
džių, kitaip sakant, kuo daugiausia medžiagos mūsų galvojimui 
mūsu proto darbui. Jei kuris mūsų turi,.sekant Donders'o 
terminologija, emmetropines akis, tai nuo 530 metu amžiaus tu- 
rėtume, įei nebūtų akinių, žymiai šumažinti savo proto darbą, 
nes nebepajėgtume knygos skaityti. Jei kuris mūsų turi hyperme- 
tropines arba astigmatines akis, tai intensyvios studijos, reikalau- 
jančios pastovaus akkomodacijos įtempimo, be akinių darosi ne- 
galimos dar jaunystėje. 

"Žemažiūriai be akinių negauna to įspūdžių gausumo ir įvai- 
rumo, kokius turi normalūs žmonės. Apie daugeli dalykų pasau- 
lvįe jie neturi tikslaus supratimo ir, ko nemato, papildo fantazi- 
ios vaizdais. Vis tai atšiliepia i jų psichiką, į jų būdą, net į vei- 
do išraišką. Nedėvintieji akinių žemažiūriai pasidaro daugiau susi- 
koncentravę į savo psichišką vidaus gyvenimą, lyg ir atitraukti nuo 
išorės pasaulio, negaudami iš įo nuolat korektyvų savo sprendi- 
mams. Pasak Cardanus'o“'), žemažiūriai yra ypatingai įsi- 
mylėję, nes įie nepastebi kūno trūkumų, ir žmonės įiems rodosi 
angelai“). Todel žemažiūriams akiniai yra kilni gydomoji prie- 
monė. ir akių gydytojas, priskirdamas tokiems žmonėms akinius, 
prilygsta pedagogui (Feilchenield)“). 

Tuo būdu, sunku būtų įsivaizduoti kultūringą žmogų, ku- 
ris nugyventų savo amžių, nesinaudojęs akiniais. Vieniems aki- 
niai yra reikalingi senatvėje, kitiems jaunystėje, O vėl kitiems per iš- 
tisą amžių. | 

Prisiminkime dar, kad akiniai buvo lyg tas pumpuras, iš 
kurio vėliau išaugo mikroskopas ir teleskopas; O šie turėjo ga- 
lingos itakos gamtos mokslų augimui. Iš vienos pusės, mi- 
kroskopas atidarė žmogui be galo smulkių daiktų pasaulį, mikro- 
kosmą; iš kitos pusės, teleskopas praskleidė dangaus skliautus ir 
leido pažvelgti į nė sapnuote nesapnuotas beribės erdvės sritis. Vis 
tai turėdami galvoje, mes negalėsime žiūrėti į ši prastutį instru- 
mentą be prideramos pagarbos. 





St) Carda nus (1501—1576), italų matematikas, medikas ir filoso- 
"faš, pagarsėjęs savo taisykle arba iormula trečiojo laipsnio lygtims spręst 
(X 3 PX —ą- 
32). Daniėnė IL.C.; p: 827. 
93 Feilchenield. Der Heilwert der Brille. Halle 1901, p. 75. 

XVIII. 
Pabaiga. 


Baigdamas savo inauguracijos pranešimą, laikau savo parei- 
ga labai žemai padėkoti gerbiamiesiems kolegoms profesoriams 
už tokią didelę ir visai neužsipelnytą garbę, kurią man suteikėte, 
uždėdami man taip svarbias ir kilnias Universiteto Rektoriaus par- 
eigas. Pasižadu sąžiningai ir bešališkai rūpintis visais Universiteto 
reikalais ir, įegi kame suklysčiau, lig laiku prašau, būkite atlaidūs, 
nes mano klaida bus ne blogos valios, 0 mano menko prityrimo 
ir neišmanymo vaisius. | 57 

Būdamas Jūsų, gerbiamieji kolegos, šiandie taip aukštai iš- 
keltas, turiu su gilia padėka prisiminti visus, kurie man yra pa- 
dėję kilti. Jų tarpe pirmojon vieton statysiu savo nesenai mirusį 
tėvą ir ypačiai savo motiną, kurie savo idealiu pasiryžimu pa- 
keitė man piemens krepšius gimnazijos munduru it neapsa- 
komai kantriai vargą vargo del savo pasiryžimo. Paskiau būtų vi- 
sokio laipsnio mano mokytojai. Jų visų brangiausias man yra 
buvusis Mintaujos gimnazijos mokytojas, dabar mūsų Universiteto 
garbės profesorius Jonas Jablonskis, brangiausias del to, 
kad jis išmokė mane mylėti savo kalbą, savo tautą, savo kraštą, 
del to, kad jis įdiegė man idealą, kuris vėliau, kritiškuoju metu, 
pasvirus mano naiviai kaimiečio pasaulėžvalgai, buvo man taip 
reikalingas. 

Toliau turėčiau paminėti Dorpato, dabar Voronežo prote- 
sorių Liutkevičių, išmiklinusį mane specialybėje ir sutvir- 
tinusį mane, kai, vyriausybės paskirtas i Universiteto branduolį, 
buvau ėmęs abejoti, ar ne sveikiau būtų Universitetui, įei pasi- 
traukčiau ir savo vietą vertesniam užleisčiau. 

Galiausiai tebūnie man leista pareikšti čia savo dėkingumą 
ir savo gyvenimo draugei, kurios taip pat yra nemaža nuopelno, 
kad aš šiandien turiu laimės imtis tokio garbingo vairo. 

